U tvrdoj utakmici Vardar je tokom većeg dela meča održavao prednost od gola, a igrači u crveno-crnim dresovima su utakmicu prelomili polovinom drugog poluvremena. Ključni period je bio od 43. do 55. minuta kada je Vardar napravio seriju 7:1 i pobegao na nedostižnih 24:18.\nNajefikasniji u timu makedonskog šampiona bili su najkorisniji igrač finalnog turnira Žoan Kanjelas i Timur Dibirov sa po pet golova, dok je Mijajlo Marsenić postigao četiri iz četiri pokušaja. Veliku zaslugu za titulu u regionalnoj ligi ima i golman Arpad Šterbik, koji je imao 12 odbrana.\nU mađarskom timu, koji je bio branilac titule, najefikasniji je bio Momir Ilić sa pet golova, dok je hrvatski golman Mirko Alilović zabeležio 13 odbrana.\nOvom pobedom Vardar je postao prvi tim koji je u istoriji SEHA lige stigao do tri titule, koje su osvojene u pet finala. Vardar je prethodni trofej osvojio 2014, a makedonski mediji ovu pobedu proglašavaju osvetom Vespremu za prošlogodišnje finale.\nRukometaši Meškova iz Bresta su u utakmici za treće mesto pobedili Zagreb sa 23:19.


Tačijeva "vojska" se rasipa, polovina Srba otišla\nM. K. 7. jula 2018. 07:06\nPlan Prištine da raznim prečicama formira „vojsku Kosova“ teško će se ostvariti, o čemu svedoči i njihova povećana nervoza i još snažniji napadi na rukovodstvo u Beogradu, pišu „Večernje novosti“ po čijim informacijama je skoro polovina srpskih pripadnika Kosovskih bezbednosnih snaga (KBS) izašla iz tog sastava.\nPrema informacijama „Novosti“, oko 300 pripadnika KSB iz redova Srba već je izašla odatle, pošto su svesni da bi uskoro mogli da budu zloupotrebljeni. Navodi se da su i prištinski mediji preneli da je samo u poslednjem talasu dvadesetak Srba iz Gnjilana podnelo zajednički zahtev za napuštanje KSB.\n„Novosti“ navode da su sve to predstavnici privremenih institucija i analitičari sa Kosova predstavili kao direktnu posledicu pritisaka iz Beograda. Navodi se da je direktor Instituta za afirmaciju međuetničkih odnosa Fatmir Šeholi izneo „podatak“ da srpski predsednik Aleksandar Vučić putem ministra odbrane Aleksandra Vulina i direktora Kancelarije za KiM Marka Đurića „vrši pritisak i ucenjuje pripadnike kosovskih bezbednosnih snaga srpske nacionalnosti da napuste tu instituciju“.\nAmerika taktički „zažmurila“ na potez Prištine koji sluti na opasan…\nPodseća se da je Vulin u petak rekao da za Srbiju „apsolutno nije prihvatljivo“ formiranje bilo kakve vojske na teritoriji KiM.\nAleksandra Joksimović očekuje vrelu jesen na Zapadnom Balkanu\nA. Joksimović očekuje vrelu jesen na Zapadnom Balkanu\nDačić: Imamo garancije da KBS neće imati pristup severu KiM\nMitrović: Vređajte mene, nemojte narod\nJovanov: Od Jeremića samo korupcija i međunarodni kriminal\nSindikati prosvete: Časovi skraćeni na 30. minuta\nAleksandra Joksimović očekuje vrelu jesen na Zapadnom…\nKomandant Kfora o kosovskoj vojsci: Realna ocena ili poruka…\nHaradinaj: Kosovska vojska ima podršku Srba, formiranje…\nŠef NATO-a za Srbiju otkriva šta je uslov da se formira…\nNATO „udara glanc“ za vojsku Kosova. Da li je to poruka…


18.10.2018. 13:41h 18.10.2018. 13:41h\nBEOGRAD - Dualni model obrazovanja - učenje kroz rad, primenjuje se u 84 srednje stručne škole u Srbiji, a po tom sistemu školuje se u ovom momentu više od 4.200 učenika.\nVeć dve godine dualno obrazovanje sprovodi se kao pilot projekat u školama, a njegova potpuna primene počeće od naredne školske godine 2019/20. godine.\nMinistar prosvete Mladen Šarčević naglasio je trenutno postoje 32 dualna obrazovna profila, da je trenutno u sistem uključeno oko 600 kompanija u kojima učenici uče kroz rad.\n"Dualni modeli imaju svoju ekspanziju u Srbiji i oko 23 odsto srednjih stručnih škola imaju neki odlik dualnosti, što je blizu četvrtine srednjih stručnih škola", naglasio je ministar na skupu "Dualno obrazovanje u Srbiji 2018: tekući rezultati i budući izazovi".\nOTVARANJE NOVIH RADNIH MESTA: Kompanija Mekdonalds najavila širenje poslovanja u Srbiji\nNOVO OLAKŠANJE KOD OSNIVANJA FIRME: Omogućena registracija jednočlanog DOO preko interneta i za manje pare\nPodseća da je pre godinu dana usvojen Zakon o dualnom obrazovanju i dodaje da je u pripremi Zakona o dualnom visokom obrazovanju. U tekućoj školskoj godini uvedeno je 12 novih obrazovnih profila u skladu sa potrebama tržišta rada u oblasti informacionih tehnologija, mašinstva, građevine, proizvodnje i prerane hrane, hotelijerstva, turizma.\nU kreiranju Nacionalnog modela dualnog obrazovanja Srbija je imala veliku podršku Švajcarske. Ambasador Švajcarske u Srbiji Filip Ge kaže da važno pitanje kako povezati obrazovanje sa poslovnim svetom.\n"Usvajanje Zakona o dualnom obrazovanju i Zakona o kvalifikcijama pokazuju opredeljenost Srbije, ali ostaje da se vidi kako će ti zakoni biti primenjeni u praksi", rekao je Ge.\nOn je naglasio da će u naredne četiri godine za zapošljavanje mladih u Srbiji Švajcarska uložiti devet miliona evra.\nSrbija je za sprovođenje dualnog modela obrazovanja osim Švajcarske imala podršku Nemačke, Austrije, a predsednik Privredne komore Srbije Marko\nČadež prisetio se da kada je krenula sa dualnim modelom obrazovanja 2015. godine bilo uključeno 16 škola i 400 đaka. "Sada imamo sistem koji će od 2019. godine početi da funkcioniše i da se potpuno primenjuje", pojasnio je on. Dodaje da je u Srbiji, pre uvođenja dualnog modela, 75 odsto đaka išlo u srednje stručne škole koje nisu imale nikve veze sa privredom.\ndualno obrazovanjeMladen Šarčevićđaciučenici


Protokol o saradnji sremskih opština – Ozon Media\nProtokol o saradnji sremskih opština\nSremska Mitrovica – Predstavnici sedam opština sremskog okruga Inđije, Iriga, Pećinaca, Rume, Sremske Mitrovice, Stare Pazove i Šida potpisali su juče Protokol o regionalnoj saradnji i razvoju gradova i opština Srema u oblasti turizma.\nPotpisivanje Protokola je rezultat zajedničke aktivnosti predstavnika četvrtog regiona Srbije koji su učestvovali na seminaru u okviru projekta „Evropske integracije i lokalni razvoj – ka uspešnim strategijama i dobrom upravljanju“.\nProtokol predviđa definisanje konkretnih zajedničkih projekata i akciju u oblasti turizma, kao što su brendiranje i promocija Srema, stvaranje regionalne turističke organizacije, organizovanje festivala, promocija ribolovnog turizma, osnivanje ekokampova, biciklističkih staza, uspostavljanje turističke signalizacije, edukacija stručnih kadrova…\nProtokol omogućava pridruživanje drugih opština i gradova koji dele isti viziju za razvoj turističkog potencijala na tom prostoru, kao što su Sremski Karlovci i Beočin.\nDržavni sekretar Ministarstva za ljudska i manjinska prava i državnu upravu i lokalnu samoupravu Duško Radaković rekao je da je siguran da mnoge od lokalnih samouprava u Sremu spadaju među najbolje lokalne samouprave u Srbiji.\nOn je obraćajući se učesnicima istakao da veruje da je seminar bio dobra prilika da se čuju nešto novo, nauče, razmene iskustva i bolje se upoznaju, a sve u cilju da se kvalitet prenese na lokalne samouprave i građani budu zadovoljniji.\nRadaković je apelovao na učesnike skupa da potpisivanje protokola ne shvate kao završetak seminara, već početak nečeg novog.\nPredsednica Beogradskog fonda za političku izuzetnost Sonja Liht ukazujući da se došlo do kraja rada sa četvrtim regionom Srbije istakla da je ponosna i zadovoljna projektom.\nLiht je istakla i da se nada da će potpisivanje Protokola označiti korak dalje u međusobnoj saradnji u projektu.\nProjekat Beogradskog fonda za političku izuzetnost, koji je realizovan uz finansijsku podršku Kraljevine Holandije i fondacije Olof Palme, usmeren je na izgradnju i jačanje kapaciteta donosilaca odluka u lokalnim zajednicama, u cilju efikasnog i održivog razvoja regiona kojima pripadaju, posebno tokom daljeg procesa integracije Srbije u Evropsku uniju.\nProjekat se realizuje kroz seminare na kojima učestvuju lokalni lideri političkih partija, predstavnici lokalnih samouprava, kao i predstavnici medija, poslovnog sektora i civilnog društva.\nProjekat je započet 2008. godine i realizacijom je već obuhvaćeno šest opština jugozapadne Srbije, opštine južne Srbije, kao i opštine južnobanatskog okruga.\nVozačima iz Srbije od 1. januara neće biti potreban „zeleni karton“\n09.07.2014. Ozon Komentari su isključeni na Visoka škola u Sremskoj Mitrovici objavila privremenu rang listu\n26. sednica Skupštine grada\n22.07.2014. Ozon Komentari su isključeni na 26. sednica Skupštine grada\n07.07.2020. Ozon Komentari su isključeni na Serološki testovi iz krvi u II zdravstvenoj, PCR testovi u Zavodu za javno zdravlje


Poništavanje konkursa za nauku - ELEMENTARIJUM\n”Preuzimam punu odgovornost za neuspeh konkursa” rekao je ministar Srđan Verbić nakon što je odlukom Vlade poništen konkurs za naučne projekte\nKonkurs Ministarstva prosvete, nauke i tehnološkog razvoja za naučne projekte poništen je većinom glasova na vanrednoj sednici Vlade Republike Srbije, koja je održana 6. maja u 8 časova ujutru. Time je okončana višenedeljna polemika o sudbini konkursa koji je raspisan za projektni ciklus od 2016. do 2020. godine.\n”Preuzimam punu odgovornost za neuspeh konkursa” rekao je ministar prosvete, nauke i tehnološkog razvoja dr Srđan Verbić na konferenciji za novinare koja je održana istog dana u 11 sati u Pres sali Vlade Republike Srbije. “Moj tim je dve godine radio nešto što je danas poništeno i ja ću premijeru ponuditi ostavku”, naveo je ministar, dodajući da je u tehničkom mandatu Vlade ostavka besmislena, osim kao moralni čin.\n“Naučnici ne treba da strahuju za svoje prihode”, istakao je mnistar Verbić objašnjavajući da odluka o poništenju postojećeg konkursa znači da se prethodni projekti još jednom produžavaju.\nGlavni razlog za ukidanje konkursa je nepostojanje Nacionalnog savte za nauku kome će, kad bude formiran, prvi zadatak biti raspisivanje novog konkursa. Ministar je naveo da će se to desiti odmah po formiranju nove Vlade, a da će Ministarstvo u međuvremenu pripremiti dokumentaciju za Nacionalni savet. “Mi nemamo Nacionalni savet za nauku jer on nije mogao biti konstituisan u kratkom roku između donošenja novog Zakona i raspisivanja prevremenih izbora”, objasnio je Verbić.\nKonkurs za novi projektni ciklus raspisan je 13. aprila i trebalo je da bude zatvoren 12. maja. Kao retko koji konkurs, izazvao je nezadovoljstvo širom naučne zajednice, pokrenute su peticije i široka javna diskusija. Ministarstvo nauke, prosvete i tehnološkog razvoja je u međuvremenu dobilo oko 800 projektnih prijava.\nMinistar je na konferenciji objasnio kako se pokazalo nemogućim očuvati plate svih zaposlenih u nauci u Srbiji i istovremeno povećati kvalitet naučnih istraživanja. ”Ko god bude radio sledeći konkurs, moraće to da radi sa većim budžetom”, rekao je ministar, pozivajući se na činjenicu da u odnosu na konkurs iz 2011, sada ima oko 7000 novih istraživača, dok je budžet za nauku ostao isti. Jedno moguće rešenje o kojem se, kako je rekao ministar, raspravljalo na vanrednoj sednici Vlade je uvećanje sredstava za nauku kroz uključivanje drugih relevantnih ministarstava.\nPovodom ove diskusije, Centar za promociju nauke je dan ranije, 5. maja, u Ustanovi kulture Parobrod u Beogradu organizovao Otvorenu CPN tribinu ”Šta se desilo sa naukom u Srbiji?”. Na tribini koja je trajala duže od dva sata, učesvovao je i ministar Verbić i otvoreno razgovarao sa predstavnicima naučne zajednice . U sali koja se pokazala premala za sve zainteresovane, bilo je prisutno više od 100 naučnika i medija, dok je živi prenos ovog događaja pratilo više od 350 gledalaca.\nPogledajte snimak Otvorene CPN tribine\nIstražite više o raspisivanju konkursa za nauku\nIstražite više o poništavanju konkursa\nŠta se dogodilo sa naukom u Srbiji?


Petković: Umesto pretnji Kurti da počne da primenjuje postignute sporazume - Radio Kosovska Mitrovica\nBeograd neće dozvoliti da Srbi sa Kosova i Metohije budu žrtve niti mete iracionalne politike Aljbina Kurtija koji zna samo za izazivanje incidenata i retoriku mržnje, a nikako za poštovanje sporazuma i smirivanje tenzija kroz dijalog i kompromis, saopštio je direktor Kancelarije za Kosovo i Metohiju Petar Petković.\n“Upravo je to svrha izgovorene prikrivene Kurtijeve pretnje o mogućnosti isključenja struje na severu KiM zbog navodnog neplaćanja električne energije i nagomilanih dugova, jer takvi navodi nemaju nikakvo utemeljenje u realnosti” navodi Petković u svom saopštenju.\nPetković je poručio Kurtiju da bilo bolje da počne da primenjuje sporazume iz Brisela, iz oblasti energetike, od kojih je prvi postignut još 2013. godine, a drugi 2015. godine i kojima je predviđeno da srpske energetske kompanije treba da dobiju licence za snabdevanje i distribuciju električnom energijom, i dodaje da se to do dana današnjeg nije desilo.\nIstovremeno, navodi Petković, nesuvislo je da Kurti optužuje Srbe na severu Kosova i Metohije zbog neplaćanja struje jer je, kako se navodi, Beograd godinama unazad uredno plaćao svu potrošenu električnu energiju u četiri opštine na severu KiM.\n“Upravo zbog nerešene situacije na terenu koja je nastala Kurtijevim nepoštovanjem sporazuma, trudimo se da se kroz dijalog u Briselu izborimo za rešenja koja su u interesu svih i održiva na terenu, da bismo sačuvali prekopotrebni mir i stabilnost na prostoru KiM” ističe Petković.\nDirektor Kancelarije za Kosovo i Metohiju ocenjuje da ovakve “neodgovorne Kurtijeve izjave ne služe u pravcu rešavanja problema”, nego generišu novu potencijalnu krizu i Beograd očekuje da umesto pretnji Kurti počne da primenjuje sporazume, i dodaje da Evropska unija, kao posrednik u dijalogu treba da utiče, na njega da se uzdrži od izjava koje idu u pravcu rušenja dogovora i sporazuma.


Novi brutalni snimci sa protesta u SAD uznemiruju svet - NOVA portal\nNovi brutalni snimci sa protesta u SAD uznemiruju svet\nSvet Autor:Nova 31. Maj. 202016:211 Komentar\nSmrt Džordža Flojda, nenaoružanog Afroamerikanca za čije je ubistvo prilikom privođenja optužen policajac, dovela je dohaosa u SAD. S jedne strane su demonstranti koji žele pravdu za Flojda i zalažu se protiv rasizma i policijske brutalnosti, sa druge strane policija koja se surovo sukobljava sa njima, sa treće su bande koje koriste priliku da opljačkaju što više mogu. Snimci sa nasilnih protesta širom Amerike šokiraju čitav svet.\nNa društvenim mrežama se dele novi snimci, a na jednom od njih vidi se policajac iz Njujroka koji jednom demonstrantu skida masku kako bi ga isprskao suzavcem direktno u lice.\nNa mrežama se deli i snimak na kojem se vidi kako policajci brutalnu tuku jednog demonstranta.\n— Derek Shaffer (@DerekJShaffer) May 31, 2020\nPovređeno je najmanje 33 policijskih službenika, piše CNN, a neki od njih su pretrpeli i teže povrede. Oštećeno je ili uništeno skoro 48 policijskih vozila tokom protesta. U međuvremenu je savetnik za nacionalnu bezbednost SAD Robert O’Brajen odbacio navoda da u policijskim snagama Amerike vlada sistemski rasizam i istakao da predsednik Donald Tramp podržava mirne proteste.\nSa druge strane, CNN piše da prema navodima izvora bliskih Beloj kući postoje neslaganja među Trampovim savetnicima kako bi trebalo da reaguje u krizi.\nDžordž Flojdpolicijapolicijska brutalnostProtesti u AmericiSADubistvo Afroamerikanca\nNYT: Bes i nasilje u Srbiji, na prvim korona neredima Evrope


Sve zakuvano u loncu Ljajića i radikala\nNOVI PAZAR - Milan Veselinović, predsednik OO SRS u Novom Pazaru, rekao je juče Glasu da su poslednjih nedelja lokalni odbor ove stranke kontaktirali ljudi iz Ugljaninove Liste za Sandžak, ali i iz Ljajićeve SDP, ispitujući mogućnost da radikali sa svojih četvoro odbornika pomognu u stvaranju skupštinske većine u Novom Pazaru, ali da nikakvih zvaničnih kontakata niti dogovora nije bilo.\n- Naši uslovi za saradnju su poznati. Tražimo, pre svega, poštovanje države Srbije i njenih znamenja. Dalje, zahtevamo da se za trošenje budžeta u Novom Pazaru pitamo taman onoliko koliko Srbi i Srbija taj budžet i pune, da se sredstva ulažu u srpske mesne zajednice. Tražimo i da se u zapošljavanju u opštini, od vrha vlasti do čistačice, uvaži činjenica da je u Novom Pazaru blizu 30 odsto Srba - rekao je Veselinović.\nOn ne krije da su radikali u Novom Pazaru u mogućim koalicijama više naklonjeni Rasimu Ljajiću i njegovoj opciji, jer je za kandidata Ljajićeve SDP u drugom krugu izbora za predsednika opštine glasalo, kako kaže Veselinović, oko 6.000 Srba.\nMeđutim, Fikret Nikšić, portparol Liste za Sandžak, demantuje da je bilo ikakvih kontakata ove koalicije sa radikalima.\n- To je sve zakuvano u zajedničkom loncu SRS i Ljajićeve SDP, sa ciljem da pokolebaju naše birače i izazovu političku nestabilnost u Novom Pazaru. Mi pregovaramo isključivo sa Strankom za Sandžak, čiji je predsednik Fevzija Murić - kategoričan je Nikšić.\nZ. Š - U. K.\nNebojša Šarkić: Sudija obavio svoj deo posla, red je na policiju i političare\nU Vranju nema imenovanja bez socijalista i SPC\nVlada Srbije danas o izboru direktora Instituta za bezbednost\nNestabilnost u Novom Pazaru zakuvana u loncu Ljajića i radikala\nPravo glasa za 102.500 raseljenih sa Kosova i Metohije\nTadić: Nisam tražio izbore do kraja godine\nSavet za saradnju sa Hagom čeka sastanak na vrhu\nMarović: Nesaradnja s Hagom ugrožava SCG


"Veče sevdaha" kruna banjalučke manifestacije "Vezeni most 2017" – Fokus.ba\n“Veče sevdaha” kruna banjalučke manifestacije “Vezeni most 2017”\nBošnjačka zajednica kulture “Preporod” iz Zenice, večeras je Banjaluci poklonila koncert “Veče sevdaha” održan u okviru manifestacije “Vezeni most 2017.”, javlja Anadolu Agency (AA).\nKoncert je održan u koncertnoj dvorani Kulturnog centra Banski dvor, a, osim gostiju iz Zenice, nastupio je i banjalučki hor “Safikada”. U koncertnoj dvorani tražilo se mjesto više, a posjetioci su pjevali zajedno sa izvođačima i nagrađivali ih gromoglasnim aplauzima.\n“Veče sevdaha” inače predstavlja tradicionalni kraj manifestacije “Vezeni most” koju svake godine u gradu na Vrbasu organizuje Zajednica udružena građana Banjaluke.\nHazim Maglajlić predsjednik Organizacionog odbora 14. susreta Banjalučana “Vezeni most”, rekao je da se zbog ove večeri u Banjaluku vraća veliki broj Banjalučana koji žive u dijaspori, ali i iz bh. gradova, naročito iz Sarajeva.\nIzrazio je zahvalnost zeničkom “Preporodu” jer su odlučili da besplatno održe koncert u okviru ove manifestacije, a, osim toga, zahvaljujući njima organizovana je i izložba slika Likovne kolonije iz Zenice “Stara Bosna”, koja je večeras otvorena u holu Banskog dvora.\nRezimirajući manifestaciju koja je počela u petak, Maglajlić je istakao da je cilj bio da se druže i da pokažu “da možemo živjeti jedni s drugima i to ne jedni pored drugih, nego zajedno”.\n“Sve manifestacije imale su za cilj da nas pomire”, rekao je on i ocijenio da je ovogodišnja manifestacija bila izuzetno uspješna.\n“Da ostvarimo saradnju i da se prevaziđe sve ono što nas je sve ove godine sputavalo. Nadam se da ćemo ponovo početi da idemo zajedno i na Bajrame i na Božiće, kao što je to nekad bilo”, kazao je Maglajlić.\nMeđu Banjalučanima koji su večeras uživali u sevdalinkama bio je i Mujo Metaj, koji od 1993. godine živi u Švedskoj. Sada u Banjaluku dolazi oko četiri puta godišnje, a manifestaciju “Vezeni most” nikada ne propušta.\n“Ovo je nama potrebno da se povezujemo, dođemo ovdje da napunimo naše akumulatore, odemo gore i pravimo manifestaciju sličnu ovome koja se održava u oktobru u Halmstadu. Ovo je krasno, trebalo bi da se i dalje nastavi, samo da se poveže još više ljudi, da nam političari dođu da vide šta radimo, da smo obično ljudi”, rekao je Mujo Metaj.\nOsam naslova u konkurenciji za nagradu “Mali princ”


Novi Barcaffè Perfetto proizvod – nova doza uživanja – Aha Magazin\nNovi Barcaffè Perfetto proizvod –...\nMeđu već dobro poznatim Barcaffè Perfetto kapsulama se sada krije novi ukus vrhunskog espresa za sve one koji žele da uživaju u produženoj verziji omiljenog napitka. Barcaffè Perfetto Lungo ima bogatu penu i uravnoteženu strukturu i u potpunosti zadržava jačinu i neodoljiv ukus espresa, a kapsule su kompatibilne sa Nescafe Dolce Gusto aparatima.\nOva savršena kafa u kapsuli upotpunjuje već bogat portfolio visoko kvalitetnih mešavina espreso kafe. Barcaffè Perfetto kapsule podrazumevaju veoma jednostavnu pripremu, jer je potrebno svega nekoliko minuta da biste pred sobom imali šoljicu kafe savršenog ukusa, a ujedno su i i vrhunac dugogodišnje potrage za idealnom mešavinom espreso kafe vrhunskog kvaliteta. Iza njih stoji tradicija duga čak 50 godina koja prati moderan način života i globalne trendove, a uz to prilagođena je da odgovara lokalnim ukusima u celom regionu.\nKada jednom osetite zavodljivu aromu Barcaffè Perfetto espresso, znaćete da je pred vama nova dimenzija ukusa, stvorena za uživanje. Ukoliko Perfetto kapsule poručite putem sajta, očekuju vas i pokloni iz Perfetto kolekcije: dekorativna šolja, kašičica za kafu, šoljica za poneti, set za dekorisanje kafene pene i kutija za kapsule. Priuštite sebi dobar osećaj u kapsuli!


Ekskluzivno: Britanija šalje Srbina za vojnog atašea u Beogradu\nM. K. 18. maja 2018. 21:01\nFoto: Pablo Cabezos - CC BY 2.0\nNovi vojni ataše Velike Britanije u Srbiji biće potpukovnik Nikola Ilić, čiji je otac, povlačeći se sa pripadnicima Dinarske četničke divizije pred partizanima, završio u Engleskoj, saznaje Sputnjik iz vojno diplomatskih izvora.\nBritanski oficir ima vrhunsku profesionalnu biografiju, a pripadnici Vojske Srbije upoznali su ga na zajedničkoj vežbi na Kopaoniku.\nNikola Ilić završio je prestižnu Kraljevsku vojnu akademiju Sandherst, odlikovan je medaljom za hrabrost 1993. godine, ordenom za zasluge u službi 1999. godine, a 2006. godine kraljica Elizabeta Druga proglasila ga je članom Reda Britanske imperije.\nBio je angažovan u Bosni i Hercegovini, Sijera Leoneu, na Kosovu i Metohiji, u Iraku i Avganistanu, a obavljao je i dužnost zapovednika bataljona britanske vojske u Severnoj Irskoj.\nU javnosti Ilić uvek ističe da je „britanski Srbin“, da poštuje svoje srpsko poreklo, ali da veliku zahvalnost duguje britanskoj naciji, koja je njegovom ocu omogućila da se doseli kada je 1948. godine komunizam zavladao u njegovoj domovini.\nPolugoli demonstranti prekinuli sednicu parlamenta (video)\nKomentarišući nameštenje novog atašea srpskog porekla, koje će se konkretizovati tokom leta, vojni analitičar Aleksandar Radić za Sputnjik kaže da ovu vest treba smatrati dobrom, jer je London Beogradu diskretno i elegantno poslao važnu poruku.\n„U poslednje vreme, iako ima mnogo pozitivnih fraza kada se javno govori o međunarodnoj saradnji Srbije sa zapadnim zemljama, činjenica je da realne aktivnosti stagniraju. Mislim da je nivo redovnih godišnjih aktivnosti na vežbama, obuci i ostalim zajedničkim poslovima koje osmisle vojske, dosegao maksimum pre nekoliko godina i da je u kontekstu vrlo složenih odnosa Srbije između Zapada i Istoka primetna stagnacija. S obzirom da je reč o oficiru koji vodi poreklo iz srpskog nacionalnog bića, to bi trebalo da bude više nego jasna poruka — želimo dobre odnose“, ističe Radić.\nPotpukovnik Ilić je rođen 1968. godine, kao najmlađi od tri brata. Otac Ilija, tradicionalista iz Pađena kod Knina, jednog sina uputio je u državnu službu, drugi je sveštenik, a Nikola, Nik — kako ga zovu britanske i kolege u Srbiji, odabrao je vojnički poziv.\nNa jesen 2000. godine u okviru snaga NATO-a, Ilić je stigao na Kosovo kao operativni bataljonski oficir, ali pod lažnim imenom, da kao Srbin ne bi imao probleme. Po završetku mandata za srpske medije je izjavio da je u toj misiji sebi postavio važan cilj, da svake nedelje prisustvuje liturgiji u Gračanici, a trudio se i da obiđe sve manastire.\nUpravo je Ilić obavestio komandu o teškom položaju Srba u Prizrenu, nakon čega je dobio zadatak da komanduje akcijom u kojoj su iz tog grada u Gračanicu prenete vredne ikona i crkvena arhiva, jer je pretila opasnost da bude uništena. Ova vest stigla je i do tadašnjeg patrijarha Pavla, koji je tražio da upozna plemenitog oficira Britanske vojske.\nRadića smo pitali i koliko će potpukovniku Iliću, s obzirom na naš mentalitet i potrebu da istaknemo da cenimo što nam je neko „zemljak“, možda u poslu odmoći činjenica da je Srbin. Sigurno mu neće biti lako, s obzirom na naše tradicionalno „bratimljenje“, kaže uz osmeh Radić.\n„Trebalo bi upravo da pokažemo poštovanje prema činjenici da Velika Britanija šalje čoveka našeg porekla i da upravo zbog toga postoji jedan diskretan odnos pun respekta prema takvom političkom potezu, tim više što će vest o Ilićevom dolasku biti objavljena ubrzo nakon određenih neprijatnosti koje su nastale zbog vrlo slobodnog komentarisanja političkih pitanja i kadrovskih rešenja unutar Vojske Srbije od strane dosadašnjeg britanskog vojnog atašea Ficgibona“, podseća sagovornik Sputnjika.\nDodaje da bi u takvoj atmosferi bilo veoma štetno da naši tabloidi ovu temu razvuku preko naslovnih strana uz sve epitete i odrednice koje prate „medijsko srbovanje“.\n„Treba uvažiti činjenicu da je reč o vrhunskom profesionalcu, čoveku sa ozbiljnom karijerom, ali pre svega britanskom oficiru koji treba, kao čovek srpskog porekla, da na najbolji mogući način uspostavi most između dve vojske“, ocenjuje Radić.\nIlić je taj most već uspostavio. Pre dve godine boravio je u našoj zemlji u sklopu bilateralne vojne saradnje Srbije i Velike Britanije. Grupa od više od 30 oficira i podoficira kopnene vojske na Kopaoniku je imala skijašku obuku.\nRadić ističe da ovakvih presedana ima i u drugim zemljama, ali da ih je bilo i u Srbiji. Navodi primer Aleksandra Milutinovića, potpukovnika vojske SAD koji je službovao u američkoj ambasadi, čoveku koji je bio na dužnosti pomoćnika atašea, a jedno vreme bio je i ataše u Crnoj Gori, nakon osamostaljenja te zemlje. Na Balkanu je bilo i situacija u kojima se angažovanje oficira moglo tumačiti kao nešto više od simbola, podseća Radić.\n„Svojevremeno, kad se ratovalo, jedan od podoficira Američke vojske Ivan Šarac, koji je porijeklom Hrvat, radio je u ambasadi u Zagrebu, ali njegove aktivnosti su daleko prevazilazile ono što bi se moglo očekivati od jednog stranog predstavnika. On je kao obaveštajac vrlo rado išao na teren, pojavljivao se sa generalom Antom Gotovinom na Dinari. To su bile kontroverzne situacije“, podseća on.\nRusija i Indija održavaju zajedničke ratne vežbe\nŠmit: Neodrživo menjanje teritorijalnog integriteta Balkana\nOluje u Viskonsinu donele 3 tornada, jedan covek stradao


Vlada Srbije je na predlog Kriznog štaba donela odluku o visini kazne od 5.000 dinara za svakog ko u zatvorenom prostoru u Beogradu ne bude nosio masku, a za sada, jedini koji su ovlašćeni da kažnjavaju su sanitarni inspektori.\nPrema rečima Gorana Vesića, zamenika gradonačelnika Beograda, nadležnost za sprovođenje zdravstvenih propisa je na Ministarstvu zdravlja, odnosno na Sanitarnoj inspekciji, ali Vlada može da ovlasti i neke druge organe da učestvuju u tome.\n“Sanitarni inspektori su jedini ovlašćeni da napišu kaznu nekome ko ne nosi masku, a komunalna milicija im u tome može samo asistirati”, rekao je Vesić.\nMi već imamo na snazi obavezno nošenje maski u javnom prevozu i prema našoj proceni više od 96 odsto ljudi koji koriste javni prevoz nosi zaštitu.\nVesić je objasnio da su vlasnici ugostiteljskih objekata i tržnih centara dužni da obezbede da se nošenje maske i držanje odstojanja od metar i po poštuje.\nOn smatra da je obezbeđenje tržnih centara poslednjih dana striktno sprovodilo te mere, navodeći da u ove objekte niko ne može da uđe bez maske.\nNađena je mera da i ugostitelji nastave da rade, ali i da se zaštite ljudi jer je najviše bilo zaražavanja baš na žurkama u noćnim klubovima, istakao je Vesić.\nKomunalna milicija biće zadužena za kontrolu radnog vremena ugostiteljskih objekata, jer je radno vreme u nadležnosti Skupštine grada Beograda.\nVlada je takođe donela odluku i da se zabranjuju okupljanja na javnim mestima u zatvorenom prostoru za više od 100 ljudi, a na otvorenom za više od 500 ljudi. Prilikom bilo kakvih okupljanja neophodno je poštovati fizičku distancu od 1,5 metara, uz obavezno nošenje maski, i sprovodiće je policija i komunalna milicija.\nSve mere za Beograd važe u periodu od naredne dve sedmice, odnosno do 18. jula.\nVesić ističe da rad klubova nije zabranjen, ali da se u njima mora poštovati ograničen broj ljudi, nošenje maski i distanca, a da li će vlasnici tih objekata korigovati radno vreme, s obzirom na to da njihov rad obično počinje od 23 časa, zamenik gradonačelnika kaže da će to zavisiti samo od njih.\nU Beogradu nisu zabranjene ni svadbe, rođendani, krštenja i ostale proslave, ali i za ta mesta važe propisane mere.\n31/12/2020 | 11:40\nDOVIĐENJA 2020: Mali znakovi pandemije pored puta (FOTO)


Predsedavajući Predsedništva BiH Milorad Dodik razgovaraće u petak 26. aprila u Vatikanu sa poglavarom Rimokatoličke crkve, papom Franjom, javila je danas agencija Srna. „Nakon audijencije (kod pape), Dodik će se sastati sa kardinalom Pijetrom Parolinom, državnim sekretarom ...\nDODIK IDE U POSETU VATIKANU: Bošnjačka udruženja uputila skandalozni dopis papi Franji!\nCrnadak je rekao da je reč o zvaničnoj poseti Dodika Vatikanu i da misli da je dobro što postoji kontinuitet u đalogu sa Svetom stolicom. Ministar je podsetio da je prošle godine realizovana poseta tročlanog Predsedništva BiH, a godinu dana pre toga ministarska poseta u kojoj je ...\nDodik 26. aprila u zvaničnoj poseti Vatikanu Prededavajući Prededištva BiH Milorad Dodik sastaće se u petak, 26. aprila, sa papom Franjom, potvrdio je za sarajevski portal Klix ministar spoljni poslova BiH Igor Crnadak.\nPredsedavajući Predsedništva BiH Milorad Dodik naredne sedmice boraviće u službenoj poseti Vatikanu gde će ga primiti papa Franjo. Potvrdio je ovo za Klix ministar inostranih poslova BiH Igor Crnadak. Dodik će se sastati sa papom Franjom 26.\nPredsedavajući Predsedništva BiH Milorad Dodik razgovaraće u petak 26. aprila u Vatikanu sa poglavarom Rimokatoličke crkve, papom Franjom Predsedavajući Predsedništva BiH Milorad Dodik razgovaraće u petak 26. aprila u Vatikanu sa poglavarom Rimokatoličke crkve, papom Franjom, ...\nPrededavajući Prededištva BiH Milorad Dodik sastaće se u petak, 26. aprila, sa papom Franjom, potvrdio je za sarajevski portal Klix ministar spoljni poslova BiH Igor Crnadak. Tweet EPA/STEPHANIE LECOCQ Milorad Dodik Crnadak je rekao da je reč o zvaničnoj poseti Dodika Vatikanu i ...\nOvo je potvrdio ministar inostranih poslova BiH Igor Crnadak. Dodik će se sastati sa papom Franjom 26. aprila odnosno u petak naredne sedmice. – Ministarstvo inostranih poslova BiH jutros je obavešteno da je potvrđen termin posete predsedavajućeg Predsedništva BiH Milorada ...\nBeograd -- Predsedavajući Predsedništva BiH Milorad Dodik razgovaraće u petak 26. aprila u Vatikanu sa poglavarom Rimokatoličke crkve, papom Franjom, javila je Srna. "Nakon audijencije (kod pape), Dodik će se sastati sa kardinalom Pijetrom Parolinom, državnim sekretarom Svete ...\nPredsedavajući Predsedištva BiH Milorad Dodik sastaće se u petak, 26. aprila, sa papom Franjom, potvrdio je za sarajevski portal Klix ministar spoljnih poslova BiH Igor Crnadak Crnadak je rekao da je reč o zvaničnoj poseti Dodika Vatikanu i da misli da je dobro što postoji ...\nPredsedavajući Predsedništva BiH Milorad Dodik razgovaraće u petak 26. aprila u Vatikanu sa poglavarom Rimokatoličke crkve, papom Franjom, javila je agencija Srna. „Nakon audijencije (kod pape), Dodik će se sastati sa kardinalom Pijetrom Parolinom, državnim sekretarom Svete ...


Tradicionalni proizvodi Atelje Prodavnica obuće Gvožđara Mesara Tradicionalni prehrambeni proizvodi Prodavnica široke potrošnje Lekovito bilje Cvećara Zlatara Građevinski materijal Prodavnica odeće\n» Okrugli sto u okviru projekta Pomoć u kući za decu sa invaliditetom\nU Čajetini je u petak, 27. jula, održan Okrugli sto u okviru projekta Pomoć u kući za decu sa invaliditetom, koji realizuje udruženje Zlatiborski krug. Gošća na Okruglom stolu je bila Danijela Janković, savetnik u Ministarstvu rada i socijalne politike, Sektor za brigu o porodici i socijalnu zaštitu, koja je govorila o rešenjima u Zakonu o socijalnoj zaštiti preko kojih se razvija koncept socijalnih usluga i o podršci Ministarstva u finansiranju ovih usluga, putem namenskih transfera.\nDokotrka Jela Trnavčević, pedijatar i član Interresorne komisije, iznela je podatke o broju i kategorijama dece sa smetnjama u razvoju i porodicama kojima je potrebna pomoć.\nDirektor Centra za socijalni rad, Pajo Bogdanović, govorio je o radu Dnevnog boravka za decu sa smetnjama u razvoju – "Zračak", koji funkcioniše u okviru Centra, o aktivnostima za poboljšanje položaja korisnika Dnevnog boravka i njihovih porodica i o potrebi uvođenja usluge Pomoć u kući.\nZorica Nešković, koja je u opštini Čajetina odgovorna za poslove budžeta i trezora, govorila je o aktivnostima lokalne uprave za poboljšanje položaja porodica dece sa smetnjama u razvoju i o mogućnostima za uvođenje nove socijalne usluge.\nOkruglom stolu su prisustvovali i penzioneri – članovi Volonterskog socijalnog servisa, koji volontiraju u Dnevnom boravku za decu sa smetnjama u razvoju.\nSvi prisutni su istakli činjenicu da su u Čajetini u rešavanje problema položaja dece sa smetnjama u razvoju aktivno uključene sve lokalne institucije i organizacije, zajedno sa lokalnom upravom.\nU povezivanju institucija, organizacija i uključivanju građana u rešavanje problema na lokalnom nivou, veliku ulogu ima udruženje Zlatiborski krug, koje kroz dugogodišnji rad pokreće inicijative za poboljšanje položaja pripadnika socijalno ugroženih grupa.\nProjekat Pomoć u kući za decu sa invaliditetom, koji predstavlja javnu kampanju za uvođenje nove socijalne usluge finansirane iz opštinskog budžeta, je deo programa "Razvoj lokalnih usluga za decu sa invaliditetom i njihove porodice" koji se sprovodi u tročlanom partnerstvu Delegacije EU, Ministarstva rada i socijalne politike i UNICEFa iz sredstava IPA 2008 – Socijalna inkluzija.


Stručni kursevi i obuke - Mokrogorska škola menadžmenta\nKurs i obuka za upravljanje poslovanjem - profesionalni nivo\nOd strane zvaničnih institucija Mokrogorska škola menadžmenta je ocenjena kao sertifikovana za sprovođenje specijalističkih edukacija.\nJednu od najznačajnijih uloga u nekom preduzeću svakako ima lider, a da bi to postao mora da poseduje određene karakteristike i osobine, na prvom mestu.\nZahvaljujući partnerskom odnosu koji Obrazovni centar Akademije Oxford ima sa Mokrogorskom školom menadžmenta, svim zainteresovanima je na raspolaganju obuka i kurs za marketing menadžment.\nJedna od obrazovnih institucija u našoj zemlji, Mokrogorska škola menadžmenta nastoji da kvalitetnim obukama unapredi stanje u celokupnom društvu.\nSa praktičnog aspekta svako ko to želi može da se upozna sa oblašću poslovne ekonomije i to i na makro i na mikro planu.\nVrlo važan segment uspešno sprovedenog posla jeste i pregovaranje, pa se iz tog razloga svima koji žele da unaprede tu veštinu nudi mogućnost da pohađaju specijalizovani seminar - poslovno pregovaranje.\nKako izvući maksimalnu prednost od različitih projekata će naučiti svako ko bude odlučio da pohađa specijalizovani seminar za projektni menadžment.\nSa ciljem profesionalnog osposobljavanja i usavršavanja najpre menadžera, ali i svih onih koji imaju interesovanje, funkcioniše i Mokrogorska škola menadžmenta, a sa kojom uspešno sarađuje Obrazovni centar Akademije Oxford.\nNe samo da zainteresovani imaju mogućnost da pohađaju osnovni menadžment program, nego svakako mogu i da se upoznaju sa time kako bi trebalo da se vrši poslovno pregovaranje, da bi bilo maksimalno uspešno.\nMeđu brojnim edukacijama moramo izdvojiti i onu, koja je vezana za projektni menadžment, a u ponudi je i kurs i obuka - poslovna ekonomija.\nTreba svakako pomenuti i da su obuke i kursevi Mokrogorske škole menadžmenta izuzetno kvalitetni i dobro posećeni.\nZainteresovanim licima je na raspolaganju i stručna obuka i kurs - marketing menadžment, kao i specijalizovani seminar - liderstvo i strategija. Osim svih pomenutih, u ponudi se nalazi i kurs i obuka za upravljanje poslovanjem - profesionalni nivo.\nVažno je napomenuti da su predavači ne samo iskusni stručnjaci, nego i u potpunosti osposobljeni da sve module predstave prijavljenima na najbolji mogući način.\nNastava se organizuje u kampusu Beograd, ali i u kampusu Mokra Gora, tako da svaki kandidat ima mogućnost da odabere koja mu lokacija više odgovara.\nZa određene obuke, koje organizuje Mokrogorska škola menadžmenta se zahteva određeno predznanje od kandidata iz konkretne oblasti, kao što je to slučaj kada je u pitanju, na primer stručni seminar za upravljanje poslovanjem - profesionalni nivo.\nJasno je definisano kome je namenjena koja edukacija, s tim što svaka od njih može da bude organizovana i za fizička lica i za pravna.\nUkoliko je potrebno da bude organizovan korporativni kurs i obuka, Mokrogorska škola menadžmenta će način organizacije prilagoditi zahtevima svakog pojedinačnog klijenta. Zato i jeste iznet zahtev da nadležno lice zainteresovane firme treba da kontaktira prvenstveno predstavnika jedne od poslovnica Obrazovnog centra Akademije Oxford, a koja sarađuje sa pomenutom školom.\nA ono što izdvaja Mokrogorsku školu menadžmenta u odnosu na druge jeste, na prvom mestu, interaktivan pristup nastavi, tako da kandidati već tokom edukacije imaju priliku da uzmu učešće i eventualno sve nedoumice koje imaju na licu mesta i razreše.\nIako je u osnovi svaka obuka i kurs, koju organizuje Mokrogorska škola menadžmenta primarno namenjena licima, koja su na menadžerskim pozicijama zaposlena, ipak ne postoji ograničenje u većini slučajeva. Praktično govoreći, svako ko vidi određenu temu interesantnom ima pravo da izvrši prijavljivanje.\nUzevši u obzir da Obrazovni centar Akademije Oxford ostvaruje saradnju sa ovom školom, to prijavljivanje može biti izvršeno i u okviru jedne od preko 35 poslovnica te obrazovne institucije. Trebalo bi da zainteresovano fizičko, to jest pojedinačni kandidat dostavi osnovne informacije za prijavu ili putem telefona ili lično u poslovnici, a podrazumeva se da prijavljivanje može biti izvršeno i elektronskim putem, te da isto tako svi zahtevani podaci mogu da budu špsčati i na mejl. Potrebno je da tada polaznik dostavi informacije o datumu svog rođenja i kontakt podatke, te se naravno podrazumeva da će u prijavi navesti i ime i prezime.\nKada bude izvršio prijavu, dobiće sve neophodne informacije o postupku upisa, kao i o svim onim dokumentima koja treba tada da dostave. Takođe će biti informisan i o terminima održavanja časova, zatim o datumu početka i o trajanju, ali i o mnogim drugim detaljima koji se tiču sprovođenja nastave.\nSpisak gradova za stručne kurseve i obuke, oblast: Mokrogorska škola menadžmenta


Uspeh Dramskog studija Medicinske škole\nMay 23, 2017 May 23, 2017 Administrator 0 Comment dramski studio uzice, medicinska skola dramski studio, medicinska skola uzice, srednja medicinska skola\nU poslednje vreme užička Medicinska škola ističe se kulturnim stvaralaštvom. Tako je krajem aprila na 11. Smotri dramskog amaterskog stvaralaštva Zlatiborskog okruga u Bajinoj Bašti predstava Dramskog studija Medicinske škole “Ordinacija” osvojila dve nagrade. Profesorki Valentini Zlatanović Marković, koja je i režirala ovu predstavu po tekstu satiričara Slobodana Simića, pripala je nagrada za dramsko-pedagoški rad, a učenik Darko Radivojević proglašen je za najperspektivnijeg glumca.\nPored predstave užičkih srednjoškolaca, na toj smotri je odigrano još pet predstava: „Karamazovi“ Kluba „Teatar“ iz Prijepolja, „Laki komad“ Amaterske pozorišne scene Doma kulture „Pivo Karamatijević“ iz Priboja, „Tmuša: Tako mi srca“ Amaterskog pozorišta Doma kulture iz Prijepolja, „Ljubavno pismo“ Gimnazije ”Sveti Sava” iz Požege i „Bluz smeha“ Pozorišnog kreativnog centra ”Talija” iz Bajine Bašte. Za najbolju predstavu ovogodišnje smotre proglašena je „Laki komad“ pribojskog Doma kulture.\nA Tim za kulturnu i javnu delatnost Medicinske škole organizovao je 4. maja u amfiteatru susret sa dr Slobodanom Simićem, subspecijalistom sudske psihijatrije, satiričarom, pesnikom i dramskim piscem, dok je u večernjim satima na sceni Gradskog kulturnog centra Dramski studio izveo „Ordinaciju“ za užičku publiku.\n← Za ljubitelje biciklizma uredjena staza od 240 kilometara\nSadržajna Evropska noć muzeja u Užicu →


U Ugandi 67 osoba uhapšeno u baru LGBT i optuženo za opšte ugrožavanje\n► U Ugandi 67 osoba uhapšeno u baru LGBT i optuženo za opšte ugrožavanje\nU Ugandi su protiv 67 osoba nedavno uhapšenih u jednom baru LGBT-a, podignute optužnice za "opšte ugrožavanje" i ostaće u zatvoru, saopšteno je danas u Kampali dok aktivisti za ljudska prava ocenjuju da je u pitanju zastrašivanje zajednice LGBT.\nPolicija i vojska u nedelju su sprovele raciju u baru u centru Kampale gde se obično okuplja zajednica LGBT u zemlji gde je homofobija vrlu prisutna. Tada je uhapšeno 125 osoba, ali je 58 kasnije oslobođeno.\nPolicija je navela da nije znala da je u baru organizovana LGBT večera i da je cilj akcije bila provera o upotrebi duvana koji je zabranjen na javnim mestima, kao i o upotrebi opijuma u toj ustanovi.\nSudija u Kampali naveo je da su zadržane osobe, njih 67, optužene za "opšte ugrožavanje" što je nejasna formulacija, kako su ocenili advokati odbrane koji su se žalili što nisu mogli da razgovaraju sa svojim klijentima.\nGrupe za ljudska prava smatraju da je cilj zastrašivanje zajednice LGBT.\nU Srbiji samo petina pripadnika LGBTI zajednice ne krije svoj identitet, mada većina kaže da se ukupno stanje popravlja, pokazalo je istraživanje koje je sprovela Agencija za osnovna prava EU...


U uslovima zabrane obavljanja delatnosti u maloprodajnim objektima, privredni subjekti koji se bave trgovinom na malo mogu da organizuju (online) trgovinu preko interneta u skladu sa opštim pravilima. Posmatrano s aspekta primene Zakona o fiskalnim kasama, kada obveznik vrši prodaju preko interneta (pri čemu isporuku vrši kurirska služba čija delatnost spada u oblast delatnosti 53 – Poštanske aktivnosti) nije dužan ali može da evidentira promet preko fiskalne kase, nezavisno od toga što je objekat zatvoren za fizički ulaz kupaca.\nObjavljeno je Objašnjenje MF u vezi sa godišnjim porezom na dohodak građana za 2020. godinu (osvrt na uticaj poreza i doprinosa čija je dospelost odložena)\nKao i prethodnih godina, Ministarstvo finansija je objavilo objašnjenje i primer načina obračuna godišnjeg poreza na dohodak građana i iskazivanja podataka u poreskoj prijavi na Obrascu PPDG-2R za 2020. godinu. Posebno ističemo da je precizirano postupanje onih obveznika godišnjeg poreza na dohodak građana za 2020. godinu, po osnovu čijih zarada, odnosno prihoda od samostalne delatnosti je privredni subjekt ostvario pravo na odlaganje dospelosti za plaćanje poreza i doprinosa i pravo na odlaganje plaćanja u propisanim rokovima.\nObveznici koji nisu u propisanom roku platili prvu ratu odobrenog reprograma, nezavisno od razloga neplaćanja (kašnjenje, nije prošao nalog za prenos krivicom banke ili obveznika, uplaćen je manji iznos npr. za dinar i sl.), dobili su obaveštenja od Poreske uprave da im se obustavlja odobreni reprogram i da im poreska obaveza u celokupnom iznosu dospeva za plaćanje danom gubitka prava na odlaganje plaćanja. Prema našim saznanjima, Poreska uprava je sa Ministarstvom finansija usaglasila stav prema kojem obveznici koji su izgubili pravo na odobreni reprogram u skladu sa Uredbom, mogu da ostvare pravo na odlaganje dospelih obaveza u skladu sa opštim uslovima koji su propisani u čl. 73. i 74. ZPPPA.\nNa sajtu Poreske uprave objavljeno je Obaveštenje u vezi primene Uredbe o utvrđivanju Programa direktnih davanja iz budžeta Republike Srbije privrednim subjektima, u okviru kojeg su date instrukcije: za podnošenje Izjave o prihvatanju isplate direktnih davanja u skladu sa Programom; u vezi sa izborom poslovne banke; za podnošenje poreske prijave na Obrascu PPP-PD, uplate poreza i doprinosa i isplate zarade kroz primere.\nNeoporezivi iznos dohotka za 2020. godinu iznosi 2.987.424 dinara i odgovara visini trostrukog iznosa prosečne godišnje zarade po zaposlenom isplaćene u Republici Srbiji u 2020. godini. Poreska prijava za godišnji porez na dohodak građana za 2020. godinu podnosi najkasnije do 17. maja 2021. godine, na propisanom Obrascu PPDG-2R.


NAČELNIK EFENDIĆ ZA BOLJE OBRAZOVANJE: BESPLATAN PRIJEVOZ UČENIKA SA POSEBNIM OBRAZOVNIM POTREBAMA I POTEŠKOĆAMA | Hayat.ba\nNAČELNIK EFENDIĆ ZA BOLJE OBRAZOVANJE: BESPLATAN PRIJEVOZ UČENIKA SA POSEBNIM OBRAZOVNIM POTREBAMA I POTEŠKOĆAMA\nOpćina Novi Grad Sarajevo, kao i prethodnih godina, i ove će godine sufinansirati prijevoz učenika sa posebnim obrazovnim potrebama i poteškoćama u kretanju i njihove pratioce.\nKako je saopćeno iz Press službe općine Novi Grad Sarajevo, tim povodom načelnik Općine Novi Grad Sarajevo Semir Efendić potpisao je sporazume za sufinansiranje prijevoza učenika s područja općine Novi Grad koji pohađaju pet specijaliziranih javnih ustanova.\nSporazumi su potpisani sa predstavnicima Centra za slijepu i slabovidnu djecu i omladinu, Zavoda za specijalno obrazovanje i odgoj djece “Mjedenica”, Centra za odgoj, obrazovanje i rehabilitaciju “Vladimir Nazor”, Škole za srednje stručno obrazovanje i radno osposobljavanje i Centra za slušnu i govornu rehabilitaciju.\nOvim projektom Općina će sufinansirati prijevoz 117 djece i 27 njihovih pratilaca, u vidu osiguranja sredstava za nabavku kupona i prevoza privatnim vozilima. Osim toga, osiguran je i besplatan prijevoz učenika predškolskog uzrasta, kao i studenata koji pohađaju visokoškolske ustanove, a koji nisu obuhvaćeni zakonskim rješenjima.\nAdisa Šuman, pomoćnica općinskog načelnika za obrazovanje, kulturu i sport kazala je da će Općina i ubuduće finansirati troškove prevoza naših najmlađih sugrađana sa teškoćama u kretanju predškolskog uzrasta, ali i studente sa poteškoćama u kretanju koji nisu obuhvaćeni postojećim Zakonom o osnovnom i srednjem obrazovanju.\nTo je jedan od načina da im pomognemo u svakodnevnom kretanju do škole i nazad – istakla je Šuman.\nInga Biščević, direktorica Škole za srednje i stručno obrazovanje i radno osposobljavanje, koja ima oko 80 učenika, istakla je značaj projekta finansiranja prevoza učenika i njihovih pratilaca, kojim se uveliko olakšava nastavni proces i njegovo nesmetano odvijanje.\nTo je važno iz razloga što većina naših učenika dolazi iz socijalno ugroženih porodica, tako da je ova podrška od velikog značaja. Inače ova Općina niz godina pruža različitu podršku svim aktivnostima kada su u pitanju djeca sa teškoćama u razvoju. Ovom prilikom želim da se zahvalim Općini i nadam se da će ovo ostati praksa i ubuduće kako bi našim učenicima osigurali nesmetano školovanje – rekla je Inga.


Učenicima more draže od Jahorine - GradPrijedor.com - Portal grada Prijedora\nHome»Društvo»Učenicima more draže od Jahorine\nUčenicima more draže od Jahorine\n23. marta 2009. 2 Mins Read\nPutovanje za pamćenje, kao što je maturska ekskurzija, postalo isključivo odlazak na more, tako da više niko ne planira druženje i razgledanje prirodnih ljepota i kulturno-istorijskih spomenika, već mini ljetovanje.\nTako je veoma mali broj, od 981 prijedorskih maturanta, pokazalo interesovanje da ekskurziju provede u nekoj od turističkih destinacija Republici Srpskoj.\nPredsjednik Aktiva direktora osnovnih škola Milorad Stupar je rekao, da je prema Pravilniku o odvijanju jednodnevnih izleta i ekskurzija predviđeno da se na putovanja izvan granica Republike Srpske, može krenuti samo uz saglasnost Ministarstva.\n– Dolazimo u situaciju da se nakon provedenog postupka raspisivanja tendera za izbor najpovoljnijeg ponuđača i izbora turističke organizacije ne javi dovoljan broj učenika jer mali je broj onih koji žele da matursku ekskurziju provedu, recimo na Jahorini, već bi svi na more, tako da postupak uglavnom propada – tvrdi Stupar.\nOn je istakao da je jedan od najvećih problema to što je prema ovom Pravilniku potrebno da autobusi ne budu stariji od pet godina.\n– To i nije neka novina i sa ovim uslovom smo se suočili i prošle godine, ali zabrinjava to da još uvijek nisu otklonjene neke nedoumice. Naime, niko ne odgovara na pitanje kako se učenici prevoze svaki dan autobusima starim i preko 20 godina, a kada trebaju da pođu na jednodnevni izlet, recimo od Omarske do Mrakovice, onda taj prevoz mora da se obavi isključivo autobusom mlađim od pet godina – kazao je Stupar.\nDirektor Osnovne škole „Desanka Maksimović“ Borka Tokić, potvrdila je da je na osnovu ranije urađene analize interesa učenika utvrđeno da je većina učenika, maturanata i njihovih roditelja, saglasna za odlazak na matursku ekskurziju, ali u Igalo.\n– Provođenje procedure je u toku, nakon čega slijedi podnošenje zahtjeva za saglasnost Ministarstva za ovakvo putovanje i ako sve bude teklo po planu, maturska ekskurzija za naše đake će se održati 1. septembra – kazala je Tokićeva.\nStupar je istakao da bi se na putovanje uopšte krenulo na bilo koju relaciju, potrebno je da se prijavi 80 odsto učenika, a neke škole, posebno seoske, ne mogu da obezbijede takav odziv, tako da od ekskurzija u tim školama nema ništa.


Rusija optužila SAD da tvrdnjama o umiješanosti u izbore ismijavaju svoj cijeli politički sistem\nSUKOBI FBI otvorio istragu\nAmeričke optužbe o ruskoj umiješanosti u predizborni proces Rusija je u petak nazvala "histerijom koja ismijava" SAD, nakon što su američke tajne službe optužile Moskvu da se i dalje upliće u američki politički proces.\n- Ne samo da ta histerija, koja traje već više od dvije godine, a radi se o navodnoj umiješanosti Rusije u američki predizborni proces, potkopava bilateralne odnose, nego istodobno ismijava cijeli američki politički sistem - rekla je portaprol ruske diplomatije Marija Zaharova na konferenciji za novinare.\nNjena izjava uslijedila je nakon što je više američkih visokih dužnosnika, poput šefa FBI-a, optužilo u četvrtak Rusiju da i dalje pokušava "oslabjeti i podijeliti" SAD.\nPrijetnja "jest stvarna i nastavlja se. A mi činimo sve što možemo da bismo održali izbore u koje bi Amerikanci imali povjerenja", kazao je Den Kouts (Dan Coats), direktor obavještajne zajednice SAD.\nIlegalne aktivnosti uključuju nastojanja da se omete glasanje i osigura nezakonito finansiranja kampanja, cyber-napade na infrastrukturu za glasanje uz računalne upade usmjerene na izabrane dužnosnike i druge, rekli su dužnosnici SAD.\n- Glede ruskog miješanja u izbore na sredini mandata, i dalje vidimo opsežnu rusku kampanju širenja poruka u nastojanju da se SAD oslabe i podijele. Nastavit ćemo pratiti i upozoravati na sve takve pokušaje - dodao je Kouts.\nDirektor FBI-ja Kristofer Rej (Christopher Wray) je rekao da je FBI otvorio istragu o miješanju u izbore.\n- Također znamo da su Rusi pokušali ''hakirati'' i ukrasti informacije od kandidata i dužnosnika vlade - rekao je Kouts.\nDodao je da Rusija nije jedina zemlja koja pokušava omesti američke izbore.\nSAD Rusija Moskva Izbori Vašington\nBijela kuća: Rusija se ponovo pokušava umiješati u izbore\nGrupa američkih senatora predstavila prijedlog novih sankcija Rusiji\nLavrov: Američki senatori su smiješni, nismo mi izmislili društvene mreže


MUP još nije usvojio novu strategiju za borbu protiv trgovine ljudima\nMinistarstvo unutrašnjih poslova Srbije uprkos obećanju da će do kraja 2015. usvojitii novu Strategiju za prevenciju i sprečavanje trgovine ljudima u Republici Srbiji za period 2015 - 2022 i početni akcioni plan za implementaciju za period od 2016 - 2017. godine, to nije učinilo, piše u svojoj analizi Istinomer.\nMUP je ovo obećanje dao u okviru Akcionog plana za poglavlje 24 čije su poslednje izmene, u skladu sa komentarima Evropske komisije učinjene 30. mart 2015. godine.\nVeć četiri godine Srbija nema Nacionalnu strategiju za borbu protiv trgovine ljudima, odnosno dokument sa najbitnijim aktivnostima državnih institucija i nevladinih organizacija u rešavanju tog problema.\nU martu, nakon brojnih izmena prema preporukama Evropske komisije, Ministarstvo unutrašnjih poslova donelo je Akcioni plan za poglavlje 24. U tom planu kao rok do kada bi trebalo doneti Strategiju u vezi sa trgovinom ljudima određen je decembar 2015.\nMinistarstvo nije odgovorilo na upit Istinomera zašto se već četiri godine ne donosi ova strategija.\nIstinomer podseća da su Vlada SAD i Evropska komisija uputile kritike Srbiji zbog odlaganja donošenja Strategije. U Izveštaju Vlade SAD o trgovini ljudima u svetu za 2015. godinu konstatuje se da Srbija mora da usvoji Nacionalnu strategiju za borbu protiv trgovine ljudima.\nU izveštaju se dalje navodi da „Vlada Srbije ne ispunjava u potpunosti minimum standarda za eliminaciju trgovine ljudima, ali čini značajne napore u tom pravcu.“\n„Značajno je povećan broj identifikovanih žrtava, posebno žrtava prinudnog rada, iako su u oblasti zbrinjavanja žrtava nedostajale državne procedure za upućivanje žrtava na nevladine organizacije koje pružaju usluge, a zaposleni u centrima za socijalni rad nisu obučeni za pružanje pomoći žrtvama trgovine ljudima. Osuđen je manji broj trgovaca ljudima, a oni koju su osuđeni dobili su male kazne. Država žrtvama nije obezbedila dovoljnu zaštitu tokom krivičnog postupka, zbog čega su one bile izložene zastrašivanju i sekundarnoj traumatizaciji“, piše u Izveštaju.\nU Izveštaju EK o napretku Srbije za 2015. godinu napominje da Strategija i Akcioni plan za ovu oblast još uvek nisu doneti.\nOpširnije pročitajte na sajtu Istinomera.\nCentar za istraživanje javnih politika u saradnji sa Centrom za zaštitu žrtava trgovine ljudima sproveo je 2014. istraživanje u opštinama Sremska Mitrovica, Pirot i Smederevo, u kojima je u prethodne dve godine zabeležen porast broja žrtava trgovine ljudima, a žrtve se u tim sredinama suočavaju sa neprihvatanjem zajednice i bezbednosnim rizicima.\nOvo istraživanje bilo je deo je projekta "Unapređenje prevencije, zaštite i integracije žrtava trgovine ljudima kroz razvoj lokalnih socijalnih politika - osnaživanje koordinativne uloge centara za socijalni rad na lokalnom nivou”, a koji je podržalo Ministarstvo rada, zapošljavanja i socijalne politike. Cilj projekta je bio da ponudi model kvalitetne zaštite za žrtve trgovine ljudima u lokalnoj zajednici.


Sinišu Mihajlovića podrška porodice održava u bici za zdravlje, a bivši fudbaler je, kako navode ljudi iz njegovog okruženja, naročito ponosan na svoju suprugu, nekadašnju voditeljku Arijanu Mihajlović, prenosi magazin "Story".\nKako se navodi, Mihajlović je ponosan na sve što je Arijana praktično sama morala da izdrži, što je bila glavni oslonac za njihove naslednike dok je on bio u bolnici, a i sada će morati da bude tako.\nFoto: Instagram/arianna_rapaccioni / screenshot\nSinišina bolest uticala je na njegovu decu, ali kao što je ponosan na stamenost svoje supruge, fudbaler je, navodno, tek u ovoj situaciji shvatio koliko su mu deca odrasla, piše pomenuti magazin.\nPodsetimo, Siniša Mihajlović otac je šestoro dece, a njegova supruga Arijana nedavno je posetila Međugorje, malo mesto u Bosni i Hercegovini koje važi za jedno od najpoznatijih katoličkih svetilišta na svetu, gde se molila za Sinišino zdravlje.\nIako Međugorje nije priznato od strane crkve, veliki broj ljudi iz celog sveta dolazi u posetu ovom mestu tražeći pomoć, podršku i ozdravljenje.\nBONUS VIDEO: Navijači bodre Sinišu Mihajlovića u Italiji


Pravila o zaštiti privatnosti – Kastel Garten Top Center Apartments, zvanični veb sajt | Apartmani u Puli\nOva Izjava o zaštiti privatnosti se odnosi na veb sajt kastelgarten.com koji je u vlasništvu i kojim upravlja objekat Kastel Garten Top Center Apartments. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: kastelgarten.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na booking@istrapula.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na booking@istrapula.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na booking@istrapula.com . Takođe, svoja pitanja i nedoumice možete da uputite lokalnim organima za zaštitu podataka.


Faktor | Sud BiH traži da Srbija krivično goni Milorada Kotura: Učestvovao u ubijanju i bacanju u jamu Lisac 51 civila\n12.05.2022. / 11:46\nSud Bosne i Hercegovine je zatražio od pravosuđa u Srbiji da preuzme krivično gonjenje nad Miloradom Koturom, optuženim za zločine počinjene na području Bosanske Krupe koji je nastanjen na području Novog Sada.\n- Sud je po prijedlogu Tužilaštva BiH uputio zamolnicu za preuzimanje krivičnog gonjenja protiv optuženog Milorada Kotura nadležnom organu u Republici Srbiji - naveli su iz Državnog suda u odgovoru Birnu.\nKoturu je, podsjetili su iz Suda BiH, određen pritvor te je izdata naredba za raspisivanje potjernice.\nRanije je njegov predmet odvojen u odnosu na Dušana Ćulibrka, protiv kojeg je u toku suđenje za ista krivična djela. Kotur se prije nekoliko mjeseci nije pojavio na ročištu na kojem se trebao izjasniti o krivnji, a na kojem je konstatovano da je putem međunarodne pomoći dobio sudski poziv.\nU optužnici se navodi da su Kotur i Ćulibrk, u svojstvu pripadnika rezervnog sastava policije Stanice javne bezbjednosti (SJB) Bosanska Krupa, u julu 1992. sudjelovali u odvođenju, a potom i ubistvu 44 civila bošnjačke i hrvatske nacionalnosti koji su bili nezakonito zatočeni u logoru Omarska na području Prijedora.\n- Civili su odvedeni radi navodne razmjene, da bi potom bili odvezeni na lokalitet jame Lisac, na području mjesta Donji Dubovik (općina Bosanska Krupa), gdje su ubijeni pucanjem iz vatrenog oružja. Njihova tijela i posmrtni ostaci su pronađeni, ekshumirani iz jame Lisac i identificirani 2000. godine - saopćeno je ranije iz Tužilaštva.\nKotur je, prema istoj optužnici, početkom augusta 1992., u mjestu Donji Dubovik, učestvovao u presretanju i ubistvu sedam civila bošnjačke nacionalnosti koji su se iz pravca Prijedora kretali prema Bihaću, a čija tijela su pronađena i ekshumirana iz jame Lisac.\nMilorad Koturratni zločiniBosanska KrupaSud BiHSrbija\nNakon Puhala i Žbanić\nI on se oglasio: Jasminko Halilović kaže "broj od 1.601 ubijene djece nema potvrdu"


Konsolidacija demokratskih ustanova u Srbiji posle 2000. godine : Dušan Pavlović, Slobodan Antonić : 978-86-7549-708-0 : Knjizara.com: Knjige\n„Konsolidacija demokratskih ustanova u Srbiji posle 2000. godine” predstavlja pokušaj da se, tipologijom režima, identifikuju glavne prepreke koje sprečavaju Srbiju da se, sedam godina, po izlasku iz decenije autoritarne vladavine Slobodana Miloševića, konsoliduje kao razvijena demokratija. To je prva studija o političkoj transformaciji Srbije od 1990.godine pisana iz perspektive tipologije političkih režima. Stav autora je da je Srbija prošla početnu fazu demokratizacije, napustila eru hibridnih institucija i uspostavila se kao izborna demokratija. Međutim, razvoj demokratije u Srbiji još nije prošao tačku iza koje nema povratka u autoritarizam.\nPo oceni autora, na kraju 2007. godine u Srbiji i dalje postoji rizik sloma demokratskih institucija, a politički režim definišu kao podkonsolidovanu demokratiju koja i dalje pati od problema koji su karakteristični za izborni autoritarizam.Obimna litreratura i istraživanja koja su autori koristili i citirali u ovoj knjizi, svedoče o temeljnoj analizi situacije u Srbiji, kako pre 2000.godine, tako i posle demokratskih promena. To je, pre svega, značajno jer otkriva predispozicije koje je Srbija imala pre devedesetih, kada je bila među vodećim zemljama istočnog bloka po demokratskim potencijalima. Pregledom analiza i istraživanja u knjizi saznajemo, između ostalog, kako smo za desetak godina dospeli na začelje i bili klasifikovani kao neslobodna zemlja. Sve su to uzroci i posledice teškog perioda tranzicije i konsolidacije demokratskih ustanova u Srbiji, a primeri drugih zemalja koje autori navode, ukazuju na greške , probleme i nepravilnosti koje su svojstvene tranzicionom periodu.


POČELA RASPRAVA O IZMJENI ZAKONA O STRANCIMA: Suspezija obaveze da se dozvola za privremeni boravak i rad stranaca može izdati samo ukoliko na evidenciji Zavoda za zapošljavanje nema nezaposlenih crnogorskih državljana do 1. novembra 2015. godine\nPoslanici su 27. maja 2015. godine počeli raspravu o Predlogu izmjena Zakona o strancima ("Sl. list CG", br. 56/2014), kojim se traži suspenzija njegova dva člana do 1. novembra. Poslanica Snežana Jonica, kao jedan od predlagača izmjena, objasnila je da se tražena suspenzija odnosi na članove 64. i 66. Zakona, koji je stupio na snagu 1. aprila, dok je Vlada sredinom maja donijela odluku o odlaganju njegove primjene do novembra.\nPoslanici će se naknadno izjasniti o predlogu izmjene zakona\nPredloženim izmjenama se, prema njenim riječima, traži suspenzije propisane obaveza da se dozvola za privremeni boravak i rad stranaca, u cilju njihovog zapošljavanja i sezonskog zapošljavanja, može izdati samo ukoliko na evidenciji Zavoda za zapošljavanje (ZZZ) nema nezaposlenih crnogorskih državljana, koji ispunjavaju uslove za zasnivanje radnog odnosa na tom radnom mjestu.\n"Ta potvrda, osim što onemogućava poslodavcu da pravovremeno za ovu turističku sezonu obezbijedi odgovarajuću radnu snagu, pravi problem i nezaposlenima", kazala je Jonica.\nU spornim normama se, kako je objasnila, pojavljuje i jedan izuzetak koji se tiče zapošljavanja izvršnih direktora stranih kompanija regostrovanih u Crnoj Gori i u njima rukovodećeg kadra.\n"Ovih dana se dešava da upravo oni za koje smo se trudili i činili napore da imaju svoje ogranke u Crnoj Gori, ne mogu da produže radne dozvole i nastave sa vođenjem firmi", saopštila je Joica.\nOna smatra da tako definisane norme nijesu obezbijedile da domaća radna snaga dobije prioritet prilikom zapošljavanja, niti da je to bila poenta. Jonica je pozvala predstavnike Privredne komore, Nacionalne turističke organizacije, ministarstava turizma i unutrašnjih poslova i poslodavce da odmah počnu da traže rješenje koje će obezbijediti prioritet u zapošljavanju domaće radne snage i neće praviti problem u funkcionisanju sezone i drugih segmenata privrede.\nRasprava je prekinuta, a poslanici će se o nastavku naknadno dogovoriti.\nIzvor: Vebsajt RTCG, 27.05.2015.


► Poslanici postavljali pitanja, Đorđe Milićević dočekan aplauzom\n18.04.2019 | 10:41h ► 11:15h Beograd\nŠef poslaničke grupe Srpske radikalne stranke (SRS) Vojislav Šešelj izjavio je danas u Skupštini Srbije da bi pre nego što predsednik Srbije Aleksandar Vučić ode u Berlin trebalo rekonstruisati Vladu Srbije.\nOn je na početku sednice tokom postavljanja pitanja rekao da iz Vlade Srbije moraju da se "odstrane ministri koji svoje mišljenje na revers dobijaju u američkoj ili engleskoj ambasadi i svi koji su se pokazali nesposobni, pohlepni, alavi i koji su ulazili u kriminalne afere i vršili postupke nedostojne ministarske funkcije".\nŠešelj je kazao da se pod stalnim pritiskom zapadnih sila Srbija nalazi neprekidno godinama i pošto je pritisak sve jači, rekonstrukcija bi stabilizovala poziciju Srbije "u odmeravanju snaga sa tim silama", te da bi bilo dobro izvršititi je pre susreta predsednika Srbije sa nemačkom kancelarkom Angelom Merkel i francuskim predsednikom Emanuelom Makronom i delegacijom Prištine.\n"Ja ovo govorim ne zato što Vladi želim dobro, nego Srbiji kojoj je potrebna stabilnost", kazao je Šešelj i dodao da radikali jedva čekaju da padne aktuelna vlast, ali u normalnom parlamentarnom i izbornom postupku, a "ne pomoću neprijateljski sila".\nPoslanik Srpske napredne stranke Aleksandar Marković pitao je MUP šta će preduzeti povodom, kako je istakao učestalog "divljanja" opozicionih lidera i da li će procesuirati organizatore napada na žene ispred Skupštine Beograda.\nOn je kazao da su tada nasilno pokušali u Skupštinu grada da uđu Nikola Jovanović, Marko Bastać i Boško Obradović.\n"Želim da se utvrdi odgovoronst u vezi svega toga", rekao je Marković, a potom pokazao odštampane fotografije jednog od odbornika koji je pokazao srednji prst, ali i fotografije lidera opozicije kada su sa Trga republike uklanjali sa gradilišta zaštitne ograde.\n"Tada je oko 10.000 evra šteta načinjena, ko će da je plati pitam, da li će odgovarati za sve ovo. Važno je da se jednom za svagda prekine sa politikom terora i prestane sa izazivanjem haosa i nereda i blokade grada", rekao je Marković.\nPoslanik Socijaldemokratske partije Srbije (SDPS) Predrag Jelenković tražio je obaveštenje od Ministarstva kulture da li će se nastaviti finansiranje i koliko je predviđeno sredstava za lokalitet Carčin grad u Lebanu i da li ima mogućosti da dobije status javnog preduzeća.\nPoslanik Pokreta socijalista Bojan Torbica pitao je od kojih obolenja se najčešće pacijenti upućuju na lečenje u inostranstvo i koliko njih čine odrasle osobe, a koliko deca.\nPošto su poslanici postavili pitanja počelo je utvrđivanje dnevnog reda, a predsedavanje je tada preuzeo potrpedsednik parlamenta i šef poslaničke grupe Socijalističke partije Srbije Đorđe Milićević koji se u parlament vratio šest meseci posle saobraćajne nesreće u kojoj je zadobio teške povrede.\nNa dnevnom redu zakon o švajcarcima\nSkupština Srbije počela je danas sednicu na čijem je dnevnom redu Predlog zakona o konverziji stambenih kredita indeksiranih u švajcarskim francima, koji je podnela Vlada.\nNa dnevnom redu biće i Predlog odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana i Poverenika za zaštitu ravnopravnosti\nposlanička pitanja /\nzakon o švajcarcima


ZJZ: Otvoreno pismo - RTV Šabac\nZJZ: Otvoreno pismo\n1. septembar 19:19\nPoštovani roditelji, dragi đaci, uvaženi prosvetni radnici,\nDanas nam zvanično svima počinje nova školska godina, koja već jeste po mnogo čemu specifična. Od marta meseca prošle godine naša država se susrela, kao i ceo svet,sa najvećim izazovom po javno zdravlje u poslednjih sto godina.\nPandemija do skoro potpuno nepoznatog virusa, napala je zdravlje svakog pojedinca, i izmenila naš način života iz korena.\nRazličiti modeli nastave svakako su ostavili posledice po obrazovanje naših najmilijih, ali najvažnije od svega je bilo i biće da im sačuvamo zdravlje. Država i zdravstveni sistem su učinili sve da zaštite zdravlje, i da stvore najbezbednije moguće uslove za boravak đaka u školama.\nRoditelje molim, da sve preporuke zdravstvenih radnika shvate maksimalno ozbiljno, i da na posvećen način brinu o zdravlju i obrazovanju svoje dece.\nVelikoj većini odgovornih prosvetnih radnika, želim da zahvalim na tome što su pokazali da veruju naučno zasnovanim dokazima i struci, i što su nam svojom vakcinacijom pomogli da dodatno zaštitimo svu našu decu, i da se zajedno borimo pored njihovog prava na zdravlje, i za njihovo pravo na adekvatno obrazovanje.\nDragi đaci, želim vam da budete zdravi, vredni, i radosni, i da vam ovo najlepše doba života, ostane u sećanju po svim dogodovštinama iz školskih klupa, a mi vaši čuvari zdravlja ćemo biti uvek tu uz vas da se borimo da budete zdravi, jer bez zdrave i obrazovane dece ni mi nemamo budućnost.\nSrećno vam bilo,\nVD direktora Zavoda za javno zdravlje Šabac MSc. dr Branko M. Vujković\nVakcinacija u Šapcu\nSrbija je u vrhu zemalja po broju novoobolelih od Kovida 19. Gužve su u Kovid ambulanti, a nema ih ispred vakcinalnog punkta, kažu u šabačkom Domu...\nU Mačvanskom okrugu 270 novoobolelih\nNa teritoriji Mačvanskog okruga u prethodna 24 sata, potvrđeno je 270 pozitivnih uzoraka na Kovid 19 i to - u Šapcu 107, Loznici 86, Bogatiću i Krupnju...\nSvetski dan vida obeležava se svakog drugog četvrtka u mesecu oktobru kako bi se globalna pažnja usredsredila na oštećenje vida, uključujući slepilo....\nPočela imunizacija protiv sezonskog gripa\nPočela je imunizacija protiv sezonskog gripa u Šapcu, koju sprovodi Dom zdravlja „Dr Draga Ljočić“. U gradu, biće sprovedena u četiri zdravstvene...\nProtest protiv kriminalne vlasti\nBuđenje : Još laži SNS Šabac


FAZ: Hvalospevi Beograda savršeni za propagandnu kampanju Pekinga - Dijalog.net\nNaslovna Politika FAZ: Hvalospevi Beograda savršeni za propagandnu kampanju Pekinga\nBeograd, 19. mart 2020. – Nemački dnevnik Frankfurter algemajne cajtung (FAZ) je ocenio da su se “apeli za pomoć i podanički hvalospevi vlasti u Beogradu Kini savršeno uklopili u agresivnu propagandnu kampanju kojom kinesko rukovodstvo želi da redefiniše svoju ulogu i zataška greške koje je počinilo na početku epidemije korona virusa”.\nNemački list piše da je predsednik Aleksandar Vučić apelovao na Kinu da pomogne Srbiji u borbi protiv epidemije korona virusa, i da je “taj poziv ujedno povezao sa napadom na Evropsku uniju, rečima da evropska solidarnost ne postoj i da je to samo bajka“.\nVučić je, piše FAZ, rekao da se iz Evrope ne može očekivati pomoć, i da Vlada Srbije sada najveću nadu polaže u Kinu i predsednika Si Đinpinga, kojeg je nazvao “dragim prijateljem” i “bratom” srpskog naroda.\n“Kinesko rukovodstvo je sa zahvalnošću prihvatilo hvalospeve iz Srbije“, a vest o prvoj isporuci kineske medicinske opreme Beogradu postala je 16. marta udarni naslov na kineskom internetu.\n“Vest o tome u kineskom partijskom megafonu ‘Narodne novine’ (Ženmin Žibao) pregledana je 380 miliona puta. Državna televizija je s uživanjem citirala rečenicu o ‘nepostojećoj evropskoj solidarnosti’. Portparol Ministarstva spoljnih poslova naveo je Srbiju kao primer ‘izgradnje svetske zajednice sa zajedničkom budućnošću’. To je fraza kojom Si Đinping voli da opisuje globalne liderske ambicije svoje zemlje“, piše FAZ.\n“Pomoć koju je Peking uz veliku pompu obezbedio za Srbiju i Italiju deo je propagandne kampanje kojom kinesko rukovodstvo želi da redefiniše sopstvenu ulogu u borbi protiv korona virusa. Umesto kao uzročnik krize, želi da se predstavi kao spasilac“, piše nemački dnevnik.\nMeđutim, otkako je broj zaraženih u Kini počeo da opada i Evropa “preuzela ulogu epicentra” pandemije, rukovodstvo u Pekingu smatra da je na pobedničkom putu.\n“Svako malo se iz zvaničnih izvora naglašava da je kineski autoritarni sistem vladavine sposobniji od zapadnih demokratija da se izbori s krizom ovakvih razmera. Retorika samouverenosti podseća na finansijsku krizu 2008. godine, kada se prvi put čula priča o nadmoći kineskog sistema. Ali se ta poruka sada ne upućuje samo sopstvenom stanovništvu, već i međunarodnoj javnosti“, piše FAZ.\n“Zato Peking s neskrivenom agresivnošću reaguje na inostrane novinare koji drugačije od državnih medija opisuju kako se Kina bavi epidemijom. Oni su meta kleveta da su rasisti, neznalice i moralno iskvareni, a njihovo izveštavanje apsurdno“, piše FAZ.\nFAZ, međutim, ocenjuje i da “primer Srbije pokazuje da kinesko rukovodstvo nije jedino koje ima potrebu da skreće pažnju javnosti i zataškava“.\nDnevnik piše da je još početkom februara ministar zdravlja Srbije “sa svom ozbiljnošću izjavio da srpski naučnici mogu da proizvedu vakcinu protiv virusa Sars-CoV-2“, a da je zatim beogradski pulmolog Branislav Nestorović 26. februara u televizijskom obraćanju javnosti u prisustvu “nasmejanog predsednika” Vučića rekao da je u pitanju “najsmešniji virus u istoriji čovečanstva” koji postoji samo na Fejsbuku.\n“Suočen s rastućim brojem slučajeva, i pulmolog Nestorović je kasnije rekao da se prethodnom izjavom ‘samo malo šalio’. Vučić je srpske novinare, koji su citirali njegovog pokaznog doktora, optužio da lažu i suprotno istini je tvrdio da ‘niko nije rekao da je to najsmešniji virus“, podseća nemački list, a prenosi Euractiv.\nOznakeKinamedijiVlada Republike Srbije\nPrethodno NIN: Dok država sprema pomoć, GIM nastavlja da čerupa Krušik\nSledeće Evropska komisija formira strateške rezerve medicinske opreme\nTop Tags Vlada Republike Srbije Civilno društvo Društvo istraživanje mladi mediji konkurs evropske integracije Evropska komisija lokalna samouprava Pravosuđe Srbija i Evropska unija Evropska unija OCD vladavina prava


Sutra počinje vakcinisanje protiv gripa -\n14.10.2019. Milan Vlajić Društvo Ostavi komentar\nVakcinisanje protiv gripa počinje sutra i ono će se obavljati svakog radnog dana od 8 do 13 sati u prostorijama Službe za zdravstvenu zaštitu odraslih Doma zdravlja Aleksinac, u ordinaciji broj 18.\nU aleksinački Dom zdravlja pristiglo je 1.100 vakcina i one su besplatne za sve, a oni koji i inače plaćaju participaciju, plaćaju je i za vakcinu. Iz ove zdravstvene ustanove pozivaju sva zainteresovana lica, posebno hronične bolesnike, da se vakcinišu, kako bi predupredili pojavu sezonskog gripa i moguće komplikacije.\nVakcina je namenjena hroničnim bolesnicima, osobama starijim od 65 godina, licima zaposlenim u javnim službama i osobama sa visokim rizikom od pratećih komplikacija.\nOve godine radi se o četvorovalentnoj vakcini (VaxigripTetra) proizvođača Sanofi Aventis, koja štiti od čak četiri virusa gripa, za koje stručnjaci očekuju da će ove godine biti prisutni u populaciji.\nPrevious Post:Zvezda i Jastrebac drže korak\nNext Post:Pavković o prvoj „Červišijadi”: Nijanse odlučile


Elektro III stepen » Aranđelovac » Tehnička škola "Mileta Nikolić"\nDualno obrazvanje je deo sistema srednjeg obrazovanja i vaspitanja u kome se kroz teorijsku nastavu i vežbe u školi i učenje kroz rad kod poslodavca, stiču, usavršavaju i izgrađuju znanja, veštine, sposobnosti i stavovi u skladu sa standardom kvalifikacije i planom i programom nastave i učenja. To je, „UČENJE KROZ RAD“, organizovan proces tokom koga učenici, pod rukovodstvom i nadzorom instruktora u realnom radnom okruženju kod poslodavca stiču znanja, veštine, sposobnosti i stavove neophodne za efikasan i produktivan rad u određenom zanimanju.\nZanimanje ELEKTRIČAR je obrazovni profili sa područja rada elektrotehnika na kome se deca osposobljavaju za:\n• izvođenje elektroinstalaterskih radova,\n• održavanja kućnih elektrouređaja,\n• održavanje industrijske elktroopreme i\n• održavanje elktroenergetskih mreža i postrojenja.\nPored sticanja praktičnih znanja o radu na električnim instalacijama u preduzećima i domaćinstvima, učenici/ce će se kroz izborne predmete dodatno obučavati za ugradnju savremenih instalacija u sisteme kao što su protivpožarni, sistemi nadzora, interfoni i drugi.\nOvo je zanimanje trećeg stepena nakon koga se školovanje može nastaviti u odgovarajućoj visokoobrazovnoj ustanovi. Praktična nastava se obavlja u KOMPANIJAMA koje posle završetka školovanja dobijaju odmah kadar a da pri tome ne traže na tržištu rada i ne moraju da obučavaju nove ljude, već imaju učenike – radnike koje su oni već obučili.\nU saradnji sa PRIVREDNOM KOMOROM SRBIJE, učenici koji budu upisali ova zanimanja obučavaće se u Kompanijama: Peštan, Iva procesna oprema, Univerzum ciglana, Bekament…


Irak traži povlačenje turskih snaga kod Mosula\n05 decembar, 2015\nKurske Pešmerga snage čuvaju kontrolni punkt na planini Bašika.\nIrak je danas zatražio od Turske da odmah povuče svoje snage iz regiona u blizini Mosula, ističući da je njihovo raspoređivanje ozbiljno kršenje suvereniteta Iraka.\nU saopštenju kancelarije iračkog premijera potvrđeno je da su turski vojnici i nekoliko tenkova i artiljerija ušli u iračku teritoriju bez odobrenja Iraka. Zvaničnici Turske izjavili su da su trupe bile u regionu Mosul Bašika radi rutinskih vežbi.\nTrupe su prešle granicu na oko 30 kilometara od grada Mosula koji je pod kontrolom ekstremista Islamske države. Turski mediji objavili su da je raspoređivanje snaga bilo deo regularne zamene novih turskih trupa koje su zamenile specijlane snage, koje su prethodno obučavale anti terorističke snage u toj oblasti.\nAmerički zvaničnici potvrdili su taj potez i naveli da se jedan turski bataljon stacionirao na iračkoj strani granice. Sjedinjene Države saopštile su da raspoređivanje nije deo napora koalicije protiv terorista Islamske države ali da je deo tursko-iračkog sporazuma.


Portugal - Novogodišnji aranžmani 2022 - Doček Nove godine Portugal\nDoček Nove godine - Portugal\nUkoliko ste raspoloženi za doček Nove godine u najzapadnijoj zemlji Evrope, onda je Portugalija pravi izbor za vas. Ova zemlja bogata prirodnim bogatstvima, i beskrajnim vinogradima, nudi mnogo toga što iz godine u godinu privlači sve veći broj turista.\nPortugalski gradovi su sve češće na meti kao novogodišnji aranžmani za turiste iz skoro svih evropskih zemalja, a posebno za mlade.\nUkoliko planirate doček Nove godine u Portugaliji, predlažemo vam da na vreme rezervišete vaš novogodišnji aranžman, kako biste ostvarili i eventualne popuste prilikom ranog bukinga. Novogodišnji aranžmani u Portugaliji uglavnom su usredsređeni na gradove poput Lisabona i Porta, ali ako želite nešto egzotičnije, potražite lokaciju koja će vam probuditi sva čula, a ova zemlja ih ima na pretek.\nDoček Nove godine u Lisabonu predstavlja veliki događaj, a glavno dešavanje se odigrava na „Praça do Comércio”, gde prisutni uživaju u velikom broju koncerata u izvođenju poznatih portugalskih bendova. S druge strane, ako želite da doživite jedan od većih vatrometa na svetu, idealna lokacija za doček Nove godine je Porto.\nZa one koji žele da za doček Nove godine dožive nešto drugačije, predlažemo da iznajme brodić kojim mogu da krstare i u Novu godinu uplove pod svetlima velelepnog vatrometa.


Vlada Vojvodine objavila Deklaraciju o zaštiti Vojvodine | SEEbiz.eu\nVlada Vojvodine objavila Deklaraciju o zaštiti Vojvodine\nObjavljeno: 11.04.2013 / 11:51\nNOVI SAD - Vlada Vojvodine objavila je u četvrtak tekst "Predloga deklaracije o zaštiti ustavnih i zakonskih prava Autonomne Pokrajine Vojvodine", koji su vladajuća Srpska napredna stranka i još neke partije ranije ocenile kao secesionistički.\nO Predlogu deklaracije trebalo je da se raspravlja u sredu u Skupštini Vojvodine, ali je sednicu otkazao predsednik pokrajinskog parlamenta Ištvan Pastor.\nPojedina udruženja koja se protive usvajanju deklaracije su za petak najavila protest u Novom Sadu, a skupu će se pridružiti Srpska napredna stranka i Demokratska stranka Srbije.\nU "Predlogu deklaracije o zaštiti ustavnih i zakonskih prava Autonomne pokrajine Vojvodine" konstatuje se povreda prava i nadležnosti pokrajinskih organa, a od republičkih vlasti se traži poštovanje prava i obaveza prema Autonomnoj pokrajini Vojvodini.\n"Autonomija Vojvodine je istorijsko i prirodno pravo njenih gradjana i njihovom voljom Vojvodina je u sastavu Srbije. U tom duhu, autonomija Vojvodine je i Ustavom Srbije uređeno i obezbedjeno pravo na različitost, pri čemu se podrazumeva decentralizacija vlasti, podela nadležnosti i samostalno uredjivanje odredjenih poslova od interesa za gradjane pokrajine", piše u Predlogu deklaracije.\nTagovi: Vlada Vojvodine, Vojvodina, Ištvan Pastor, Srpska napredna stranka


Na SVETSKOM prvenstvu iz fizike ZAJEČARKA ALEKSANDRA PETKOVIĆ SA SVOJIM TIMOM OSVOJILA BRONZU - Istočne VESTI\nNa SVETSKOM prvenstvu iz fizike ZAJEČARKA ALEKSANDRA PETKOVIĆ SA SVOJIM TIMOM OSVOJILA BRONZU\nadminJul 24, 2019Prosveta0\nZaječarka Aleksandra Petković, koja pohađa Gimnaziju „Svetozar Marković“ u Nišu, nedavno se, sa svojim kolegama vratila okićena bronzom iz Poljske, gde su branili boje Srbije na Međunarodnom turniru mladih iz fizike.\nOva izuzetno nadarena Zaječarka, prva saznanje iz fizike stekla je u OŠ „Desanka Maksimović“, ali, iako je otišla iz svog rodnog grada na dalje školovanje, njen mentor je ostao zaječarski profesor fizike Mladen Šljivović.\nMeđunarodni turnir mladih iz fizike postoji preko 30 godina, a srpski tim je prvi put osvojio nagradu. Pored Aleksandre, u ekipi su bili i njeni školski drugovi iz iste niške gimnazije Dušan Igić i Vojin Ivković, kao i Braja Drakus, učenica Gimnazije „Jovan Jovanović Zmaj“ u Novom Sadu i Miloš Petrašinović, učenik Gimnazije „Vuk Karažić“ u Trsteniku.\nSrpski tim je mesecima pripremao zanimljive eksperimente pokušavajući da utvrdi koliko u nekoj tkanini ima niti, kako nastaju specifični zvučni efekti u naučno-fantastičnim filmovima ili kako naterati mehuriće u čaši kisele vode da se kreću nadole.\nTim iz Srbije odabran je kroz kvalifikacije na državnom nivou u organizaciji Društva za promociju i popularizaciju nauke i u saradnji sa Institutom za fiziku u Beogradu, Istraživačkom stanicom Petnica, kao i velikim brojem naučnika i nastavnika. Pripreme i učešće na ovom takmičenju ne bi bili mogući bez podrške Ministarstva trgovine, turizma i telekomunikacija, navodi se u saopštenju.\nPrethodni članakUhapšen zbog droge Sledeći članakDnevni horoskop za sredu 24. jul


Sporne vrednosti kineske i japanske valute\nČlanovi američkog Kongresa ponovo razmatraju predloge za uvođenje dodatnih tarifa na kinesku robu i druge akcije u cilju vršenja pritiska na Peking da obustavi veštačko održavanje vrednosti svoje valute.\nKongresmen Tim Rajan danas je izjavio u Odboru za vladine izdatke, u Predstavničkom domu, da se kineska valuta drži ispod prave vrednosti za čak 40 odsto, što kineskoj robi pruža nepravednu prednost na svetskim tržištima. Rajan je rekao da je taj zakon potreban kako bi se izvršio snažan pritisak na Kinu da izmeni svoju politiku.\nLin Dženkins, članica Predstavničkog doma iz Kanzasa, koji izvozi poljoprivredne proizvoda u Kinu vredne milijarde dolara, apelovala je međutim na svoje kolege da osiguraju da bilo kakva evenutalna akcija ne nanese štetu američkoj ekonomiji. Ona je ukazala da izvoz poljoprivrednih proizvoda u Kinu raste i da podržava stotine hiljada radnih mesta u Americi. Američki sekretar za finansije Timoti Gajtner trebalo bi sutra u Kongresu da svedoči po pitanju kineske valute.\nPredsednik Svetske banke Robert Zelik, u međuvremenu, je izjavio je da bi jača valuta pomogla Kini da sprovede potrebne ekonomske reforme, ali da ne bi doprinela rešavanju sporova sa njenim trgovinskim partnerima.\nZelik je to izjavio posle razgovora sa kineskim zvaničnicima u Pekingu, dodavši da bi snažnija valuta pomogla Kini da smanji zavisnost od uvoza i pospeši rast. Snažniji juan bi takodje omogućio kineskim potrošačima da kupuju uvoznu robu po nižim cenama.\nIstovremeno, japanska vlada intervenisala je na svetskim tržištima da bi oborila vrednost jena koji je juče dostigao najviši kurs u odnosu na američkig dolar u poslednjih 15 godina.\nMinistar finansija Jošihiko Noda rekao je novinarima u Tokiju da je japanska centralna banka prodala jen i kupila američke dolare, ali nije precizirao o kakvim iznosima se radi. Posle intervencije kurs jena iznosio je više od 85 za dolar u odnosu na ranijih 82,87. Preterano visok kurs jena poskupljuje japansku robu na svetskim tržištima, a ministar Noda je nagovestio da će vlada intervenisati i ubuduće ukoliko se slične situacije ponove.


Nestlé Srbija i organizacija Dostignuća mladih | Nestlé\nPartnerstvo Nestlé Srbija i organizacije Dostignuća mladih\nWed, 05/19/2021 - 14:26\nSa ciljem da doprinese podsticanju preduzetničkih poduhvata među đacima osnovnih i srednjih škola u Srbiji i podrži obrazovni program iz oblasti preduzetništva i finansijske pismenosti, namenjen mladima, kompanija Nestlé ostvarila je partnerstvo sa organizacijom Dostignuća mladih u Srbiji (Junior Achievement Serbia). Učešćem u odabiru najboljih projekata mladih preduzetnika „Poslovni izazov zapadnog Balkana“ kompanija Nestlé Srbija imala je privilegiju i zadovoljstvo da prisustvuje prezentacijama učesnika iz regiona.\nNa globalnom nivou, Nestlé je 2014. godine osnovao Alijansu za mladost (Alliance for YOUth), program koji je obuhvatio više desetina hiljada perspektivnih i talentovanih mladih ljudi kroz prakse, edukativne seminare i prilike za zaposlenje. Ambicioznom vizijom, kompanija planira da do 2030. godine pomogne 10 miliona mladih ljudi širom sveta da dobiju priliku za zaposlenje.\nSličnu viziju na svetskom nivou deli i organizacija DMuS, dok u Srbiji kreira ekonomske obrazovne programe za mlade ljude kroz partnerstvo između biznisa i obrazovnog sistema, a u cilju stvaranja preduzimljivih generacija otvorenih za promene, ali pre svega osnaženih i spremnih za suočavanje sa budućnošću.\nNestlé, zajedno sa DmuS, ovim partnerstvom pruža priliku novoj generaciji da svoja razmišljanja materijalizuju i aktivno učestvuju u svim segmentima savremenog života, povećavajući svoje mogućnosti za zapošljavanje.


Dođi na konferenciju o omladinskom turizmu - OPENS Youth Fair - OpeNS\n30 Jun/2018 Objavio OPENS2019Objavljeno u Vesti\nMajstorica digitalnog marketinga, profesor istorije, vlasnik omladinskog hostela, osnivač sajta koji promoviše eko turizam i, hm, jedan sjajan Brazilac… imaju zapravo više zajedničkih stvari. Za početak svi su mladi i svi znaju puno o online marketingu i omladinskom turizmu, iako su im možda putevi kojima su došli do tog iskustva potpuno različiti. OPENS je stoga rešio da ih sve poveže Konferencijom o omladinskom turizmu koja se u okviru OPENS youth fair-a održava 11. Jula u u dvorcu Eđšeg u Novom Sadu.\n„Na ovoj konferenciji ćemo razgovarati o digitalnom marketingu i trendovima u omladinskom turizmu, primerima dobre prakse, kao i o idejama mladih kako da svoj grad približe mladima iz regiona i Evrope. Uočili smo da prosto postoji jaz između ponude i potražnje na tržištu. Mladima se nudi jedno, a oni danas traže sasvim druge stvari. Novi Sad sledeće godine je centar mlade Evrope, preko pola miliona mladih ljudi iz čitave Evrope proći će samo kroz projekte i aktivnosti koje OPENS sprovodi sa svojim partnerima, i prosto smatramo da je važno da mi budemo koji ćemo otvoriti taj dijalog, a Sajam omladinskog turizma je odlična prilika za to,“ objašnjava koordinatorka za međunarodnu sardanju u OPENSu Valetina Antić.\nTako konferencija postaje prilika za dijalog, podjenako važan mladima, ali i hotelima, hostelima, ugostiteljima i institucijama koje se bave razvojem turizma. Ideja je da se podsetimo na značaj omladinskog turizma koji uzima sve više maha u Srbiji.\nTakođe, na konferenciji će stručni žiri izglasati najbolji turistički Priručnik (guide) o Novom Sadu za mlade koji su mladi novosađani kreirali u okviru takmičenja ’’OPENS Challenge’’.\nOPENS Youth Fair – “OPENS otvara vrata“\nTagovi: konferencija, novi sad, omladisnki turizam, opens, opens 2019, opens youth fair


11.06.2014. - Poljoprivredni sajam ispunio očekivanja\nDirektor direkcije za komercijalne poslove Novosadskog sajma Bojan Gajić izjavio je danas da je Poljoprivredni sajam u Novom Sadu završen sa dobrim rezultatima i sklopljenim poslovnim vezama i dogovorima. Gajić je novinarima rekao da sajam, koji je održan od 20. do 26. maja, u vreme poplava u Srbiji, nije bilo moguće pomeriti, zbog njegovog međunarodnog karaktera, jer u Evropi ima oko 4.000 sajmova i svako pomeranje datuma bi ovaj sajam izbacilo iz kalendara ozbiljnih izlagača.\nNa sajmu je učestvovalo oko 200 odsto više stranih izlagača, otkazano je 12 nastupa zbog poplavama, a izlagači i zemlja partner Holandija donirali su u humanitarne svrhe, kazao je Gajić.\nSajam i njegovi radnici odrekli su se dnevnica i uplatili su dva miliona dinara pomoći na žiro račun za poplavljena područja.\nProdato je 53.000 karata, što je 25 odsto manje nego prošle godine, ali, kako je objasnio Gajić, u toku je prebrojavanje karata izdatih preko sistema privrednih komora i zadruga, te se očekuje se konačni broj biti od 70 do 80 hiljada.\nDržavni sekretar u ministarstvu poljoprivrede i zaštite životne sredine Danilo Golubović rekao je da je poljoprivreda jedna od najvažnijih privrednih grana u Srbiju, te da je značajno što je na sajmu partner bila Holandija, lider u poljoprivrednoj proizvodnji.\nGolubović je kazao da su sa predstavnicima Holandije održani sastanci na ministarskom nivou, koji vode ka produbljivanju saradnje dve zemlje u više oblasti, kao i podršci Holandije na putu Srbije ka EU.\nAtaše za poljoprivredu za zapadni Balkan u ambasadi Kraljevine Holandije Martin Vehen istakao je da je na sajmu ove godine održan peti susret Radne grupe za saradnju u sektoru poljoprivrede, na kojem je razmatrana saradnja između dve zemlje.\nKako je kazao, ta radna grupa nastupa na visokom državnom nivou, a Holandija ima tu vrstu saradnje sa devet država, među kojima je i Srbija.\nNa ovogodišnjem 81. Međunarodnom poljoprivrednom sajmu u Novom Sadu učestvovalo je oko 1.500 izlagača iz 60 zemalja.


Savet ministarstva Belorusije je odlučio da na listu zemalja protiv kojih je od 1. januara na snazi embargo za prehrambene proizvode doda i Srbiju i Lihtenštajn. Mere će biti na snazi šest meseci, a tiču se proizvoda kao što su meso, mlečni proizvodi, voće, povrće i kuhinjska so. Hrana za bebe i prehrambeni suplementi će i dalje moći nesmetano da stižu u Belorusiju.\nU dokumentu se navodi da je Savet ministarstva odlučio da se stavu 1. zakona o uvođenju kontrasankcija posle Švajcarske dodaju i Kneževina Lihtenštajn i Republika Srbija. Dakle, od sada je zabranjen uvoz nekih proizvoda koji se proizvode u Srbiji, prenosi Telegraf.by.\nRepublika Srbija se pridružila sankcijama EU protiv vlasti u Belorusijim, a Beograd je na primer, podržao deklaraciju kojom se Minsk osuđuje za "prisilno sletanje aviona Rajanera i hapšenje opozicionog lidera Romana Protaševiča.


USPS: Penzioneri sve teže podnose neustavno umanjenje penzija - Penzin\nPočetna Magazin Godine USPS: Penzioneri sve teže podnose neustavno umanjenje penzija\nSlika: Razglednica sa protesta penzionera u Beogradu\nOtvoreno pismo Udruženja sindikata penzionera Srbije Ustavnom sudu\nKako je navedeno u saopštenju od 10. juna 2015. godine, penzioneri više nisu u stanju ni sami da prežive, a kamoli da pomažu svoju slabo plaćenu ili nezaposlenu decu i unuke, što su poslednjih decenija redovno činili.\n– To direktno utiče i na oporavak naše privrede jer smanjenje potrošnje dovodi do smanjenja proizvodnje – ističu u Sindikatu penzionera Srbije.\nUSPS podseća da je prošlo devet meseci otkako su smanjene penzije u Srbiji takozvanim Zakonom o privremenom uređivanju načina isplate penzija, zbog čega je Sindikat penzionera odmah podneo inicijativu Ustavnom sudu tražeći ocenu ustavnosti i zakonitosti tog zakona, jer su penzije stečeno pravo.\n– Devet meseci Ustavni sud se ne izjašnjava tim povodom, mada je posle protestnog okupljanja penzionera na Trgu Nikole Pašića u Beogradu, 15.aprila ove godine, izdao saopštenje u kojem je najavio da će to učiniti do kraja maja meseca. I pored tog obećanja Ustavni sud i dalje ćuti, što je nedopustivo – navodi se u saopštenju.\nViše o USPS na Penzinu\n– Svi pravni eksperti ocenjuju da je njime pored Ustava prekršeno i nekoliko zakona. Očigledno da je to jasno i sudijama Ustavnog suda, pa se zbog toga ne izjašnjavaju, jer da je obrnuto, da je taj zakon u skladu sa Ustavom, oni bi odavno to saopštili javnosti – kažu u sindikatu.\nUstavni sud je u obavezi da što pre odgovori na zahteve da oceni ustavnost pomenutog zakona, kako bi sindikat u slučaju negativnog odgovora mogao da koristi druga pravna sredstva i pravdu potraži pred međunarodnim sudom u Strazburu, navedeno je u saopštenju, javlja Tanjug a prenosi Blic.\nTags:penzionerireformeUdruženje sindikata penzionera Srbije USPS


Vlada TK:Sastanak na temu unapređenja poduzetničke infrastrukture po pitanju zakonskog okvira u Općini Tešanj – Glas TK\nVlada TK:Sastanak na temu unapređenja poduzetničke infrastrukture po pitanju zakonskog okvira u Općini Tešanj\nredakcija 18. March 2019.\nU petak, 15.03.2019. godine u Općini Tešanj održan je radno-konsultativni sastanak predstavnika Ministarstva privrede Tuzlanskog kantona sa predstavnicima općinskih službi za privredu, urbanizam i imovinsko-pravne odnose na kojem se prisutnima obratio i općinski načelnik.\nTema sastanka je bila razmjena iskustava i pozitivne prakse na uređenju zakonskog okvira poduzetničke infrastrukture i poslovnih zona obzirom da ne postoji pravna legislativa na području Tuzlanskog kantona i Federacije BiH, koja reguliše ovu oblast. Na sastanku je bilo riječi o konkretnim aktivnostima koje provode općinske službe na uređenju poslovnih zona od uspostave do upravljanja te o poticajima koje dobijaju sa različitih nivoa vlasti za osnivanje i funcionisanje poslovnih zona na području Općine Tešanj. Nakon konkretne razmjene iskustava po pitanju zakonskih okvira za poslovne zone učesnici sastanka su imali priliku da zajedno prođu kroz poslovne zone Bukva, Ciglane i Glinište te se na licu mjesta uvjere u konkretne projektne aktivnosti koje provodi Općina Tešanj na poboljšanju uslova za poslovanje poduzetnika u okviru navedenih poslovnih zona.\nTakođer je dogovoreno da i Općina Tešanj, a i predstavnici Ministarstva privrede Tuzlanskog kantona budu na raspolaganju jedni drugima za dalje aktivnosti kod izrade zakonskog okvira za poduzetničku infrastrukturu kao i za sve druge aktivnosti koje se budu provodile na unapređenju poslovnog ambijenta.\nPrevious Post: (VIDEO) Potpisan Sporazum o visini plate i ostalih radničkih naknada između Vlade TK i predstavnika sindikata\nNext Post: Održan sastanak o zajedničkim aktivnostima Ministarstva privrede TK i Kantonalne privredne komore


NOVA RADNA MESTA ZA NEZAPOSLENE : Srbobran.net web portal\nLear korporacija je vodeći, globalni proizvođač automobilskih sedišta i električnih sistema i važan dobavljač velikih svetskih proizvođača automobila - do čijih proizvodnih traka delovi iz novosadskog pogona moraju biti isporučeni u tačno određeno vreme. Zbog svega toga ovoj američkoj kompaniji je izuzetno važno da pronađe dobre radnike, kojima će ponuditi dobre uslove za rad.\nTrenutno zapošljavaju 3500 radnika, mahom radnika u proizvodnji, mašinskih tehničara, tehničara elektronike i inženjera.\nO svim detaljima i procesu rada nakon zapošljavanja svi zainteresovani su mogli da dobiju informaciju iz prve ruke od ljudi koji su u ime kompanije došli da predstave svoj sistem rada i šta je to što oni nude radnicima.\nEvo šta je za naš portal rekao Radivoj Debeljački, član Opštinskog veća i rukovodilac Kancelarije za lokalno ekonomski razvoj, objašnjavajući zbog čega je opština stala iza ovog Sajma zapošljavanja i šta ih je opredelilo da pruže podršku ovoj kompaniji:\nPostavio: Administrator dana 2018.07.14


Savjet učenika SŠC „Petar Petrović Njegoš“ organizovao turnir u odbojci | 058.ba\nSavjet učenika SŠC „Petar Petrović Njegoš“ organizovao turnir u odbojci\nČAJNIČE – Protekle sedmice Savjet učenika SŠC „Petar Petrović Njegoš“ iz Čajniča organizovao je odbojkaški turnir povodom projekta NVO „PRO-BUDUĆNOST“, putem koga su od ove organizacije dobila novčanu pomoć u iznosu od 500 KM, te su uspjeli da nabave odbojkaške i košarkaške lopte za kvalitetnije održavanje časova fizičkog vaspitanja u školi.\nPredsjednik Savjeta Đurđica Simović rekla je novinarima da su povodom tog provedenog projketa, organizovani turniri 27. marta u srijedu, u sali Osnovne škole „Jovan Dučić“ u Čajniču, na kome su učestvovali učenici iz osnovne škole iz Novog Goražda, članovi O.K „Stakorina“ kao i muška i ženska odbojkaška sekcija iz srednjoškolskog centra.\nOna je dodala da su kupljene odbojkaške, košarkaške, rukometna i fudbalska lopta.\n„Za sve učesnike turnira, kojih je bilo 73, kupljni su sokovi i grickalice, a to nam je finansijski pomogao načelnik opštine Čajniče Goran Karadžić, kome se ovim putem zahvaljujemo“ – istakla je Đurđica.\nOna se zahvalila i svim učesnicima, kao i ostalim koji su im pomogli u organizovanju turnira, a posebno profesoru Saši Mašiću.


Pravni informator - pravni časopis za savremene pravnike | RADNO VREME\nVremenski period u kojem zaposleni radi na poslovima na koje ga je poslodavac rasporedio od značaja je za obračun njegove zarade. Zakon o radu garantuje pravo zaposlenom na odgovarajuću zaradu. Propisuje elemente odgovarajuće zarade zaposlenog, čiji je sastavni deo pored ostalog zarada za obavljeni rad i vreme provedeno na radu zaposlenog. Zarada za obavljeni rad i vreme provedeno na radu sastoji se od osnovne zarade, dela zarade za radni učinak i uvećane zarade. Prema navedenom zakonu, zaposleni ima pravo na uvećanu zaradu za rad na dan praznika koji je neradni dan najmanje 110%, za rad noću, ako takav rad nije vrednovan pri utvrđivanju osnovne zarade najmanje 26%, za prekovremeni rad najmanje 26% od osnovice. Opštim aktom i ugovorom o radu mogu da se utvrde i drugi slučajevi u kojima zaposleni ima pravo na uvećanu zaradu, kao što je uvećanje zarade po osnovu rada u smenama.